title: Marek Kuchciński

text: Vuosina 1974−1978 Kuchciński opiskeli taidehistoriaa Lublinin katolisessa yliopistossa ja suoritti puutarhanhoidon tutkinnon vuonna 1978. Nuorena hän oli tekemisissä hippiliikkeen kanssa. 1980 hän aloitti itsenäisten kulttuuriympäristöjen luomisen ja perusti itse keskustelukerhon "Strych Kulturalny" eli "Kulttuuriullakko". Maaliskuussa 1981 Kuchciński liittyi maanviljelijöiden ammattiliittoon NSZZ RI:hin, joka perustettiin vuoden 1980 loppupuolella Solidaarisuus -liikkeen osana, ja vaikutti myös maanviljelijöiden vastarinnan kansalliskomiteassa vuosina 1983−1989. Hän korvasi Laki ja oikeus -puolueen entisen puheenjohtajan, Grażyna Gęsickan, kun tämä kuoli Smolenskin lento-onnettomuudessa 10. huhtikuuta 2010.


title: Marek Kuchciński

text: Kuchciński on toiminut muun muassa Przemyślin kaupunginvaltuuston neuvonantajana (1994−1999) sekä Ala-Karpatian voivodikunnan toisena voivodina eli kuvernöörinä (1999−2001) ja parlamentin alahuoneen Sejmin varapuhemiehenä.


title: Kevin Jackson

text: Kevin Andre Jackson (s. 25. marraskuuta 1964 Highland Falls, New York) on yhdysvaltalainen painivalmentaja, entinen vapaapainija, olympiavoittaja, maailmanmestari, Pan-Amerikan kisojen voittaja ja Pan-Amerikan mestari.


title: Kevin Jackson

text: 82 kilogramman painoluokassa paininut Jackson voitti painijanurallaan vapaapainissa olympiakultaa Barcelonassa 1992, kaksi maailmanmestaruutta, kaksi Pan-Amerikan kisojen kultaa ja kaksi Pan-Amerikan mestaruuskilpailujen kultamitalia.


title: Kevin Jackson

text: Jackson on toiminut uransa jälkeen painivalmentajana ja on valmentanut Yhdysvaltain vapaapainimaajoukkuetta. Vuonna 2005 hänet nimettiin kansainväliseen painin hall of fameen.


title: Talviviisiottelu talviolympialaisissa 1948

text: Talviviisiottelu järjestettiin näytöslajina vuoden 1948 talviolympialaisissa Sankt Moritzissa, Sveitsissä 31. tammikuuta – 4. helmikuuta. Tapahtumia oli vain yksi, joka järjestettiin ainoastaan miehille. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Mukana oli 14 osanottajaa viidestä eri maasta. Viisi osaottelua olivat maastohiihto, ammunta, syöksylasku, miekkailu ja ratsastus.


title: Vanuatu olympialaisissa

text: Vanuatu osallistui olympialaisiin ensimmäisen kerran Soulissa 1988, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.


title: Vanuatu olympialaisissa

text: Vanuatulaisurheilijat ovat kilpailleet olympialaisissa jousiammunnassa, judossa, nyrkkeilyssä, pöytätenniksessä, soudussa ja yleisurheilussa. He eivät ole saavuttaneet yhtään mitali- eikä pistesijaa, eli sijoitusta kahdeksan parhaan joukkoon.


title: Tuvalu olympialaisissa

text: Tuvalu on osallistunut olympialaisiin Pekingissä 2008, Lontoossa 2012 ja Rio de Janeirossa 2016. Maalla oli kahdessa ensin mainituissa kolmen urheilijan joukkue, joka kilpaili painonnostossa ja yleisurheilussa, mutta ei saavuttanut mitali- eikä pistesijoja, eli sijoitusta kahdeksan parhaan joukkoon. Vuonna 2016 Rio de Janeirossa Tuvalulla oli kisojen pienin joukkue: vain yksi yleisurheilija.


title: Samoa olympialaisissa

text: Samoa osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Vuosina 1984-1996 Samoa osallistui olympialaisiin Länsi-Samoan nimellä. Talvikisoihin maa ei ole osallistunut.


title: Samoa olympialaisissa

text: Samoalaisurheilijat ovat kilpailleet olympialaisissa jousiammunnassa, judossa, melonnassa, nyrkkeilyssä, painissa, painonnostossa, pyöräilyssä, taekwondossa, uinnissa ja yleisurheilussa. Maa on saavuttanut yhden olympiamitalin, kun painonnostaja Ele Opeloge sijoittui alun perin Pekingin vuoden 2008 olympialaisten naisten painonnoston superraskaassa sarjassa neljänneksi, mutta dopingtapausten vuoksi hän nousi hopealle. Hän ylsi pistesijalle, eli kahdeksan parhaan joukkoon, myös oltuaan superraskaassa sarjassa viides Lontoossa 2012. Taekwondon raskaassa sarjassa sijoittuivat Lontoossa 2012 seitsemänneksi Talitiga Crawley naisten ja Kaino Thomsen-Fuataga miesten sarjassa. Vaipava Ioane oli kahdeksas painonnoston miesten höyhensarjassa Rio de Janeirossa 2016.


title: Rauman merimuseo

text: Rauman merimuseo on Raumanmeren merimuseosäätiön ylläpitämä museo Raumalla. Museo avattiin 2004 Rauman vanhassa merikoulussa, joka valmistui vuonna 1900 Kalliokadulle.


title: Rauman merimuseo

text: Rauman merimuseo painottaa merimiesten kulttuuri- ja sosiaalihistoriaa. Museon kokoelmissa on paljon merimiesten henkilökohtaisia tavaroita, kuten työvälineitä ja matkamuistoja, sekä henkilökohtaisia valokuvia ja kirjeenvaihtoa. Myös näyttelytoiminnassaan museo pitää esillä tavallisen merimiehen arkea ja juhlaa. Muita painopisteitä ovat merenkulkualan koulutus, raumalainen laivanrakennus ja telakkateollisuus sekä Rauman lähialueen meriarkeologia. Suomen museoiden valtakunnallisessa tallennustyönjaossa Rauman merimuseon tallennusvastuualueiksi on määritelty merimiehet ammattiryhmänä sekä merenkulkualan koulutus.


title: Rauman merimuseo

text: Perusnäyttelyn lisäksi Rauman merimuseo järjestää vaihtuvia teemanäyttelyitä eri aiheista. Perusnäyttelyyn sisältyy ensisijaisesti lapsille ja nuorille suunnattu museopedagoginen osio, niin sanottu "Saa Koskea!" -osuus.


title: Rauman merimuseo

text: Rauman merimuseossa on vuokrattavia kokous- ja juhlatiloja.


title: Vilnan lentoaseman rautatieasema

text: Vilnan lentoaseman rautatieasema () on syksyllä 2008 avattu pieni rautatieasema seisake Liettuan pääkaupunki Vilnan lentoasemalla. Liettuan rautatiet liikennöi linnuntietä runsas 3 kilometriä pohjoisempana sijaitsevalle Vilnan keskusasemalle kiskobusseilla tyypillisesti kerran tai kaksi tunnissa.


title: Vilnan lentoaseman rautatieasema

text: Vilnan lentoaseman rautatieasema sijaitsee Vilnasta etelään kohti Valko-Venäjän rajaa vievällä Vilna– Lida– Baranavitšy -radalla.


Neuvostoliittolaisten lentäjien muistolaatta Rutumissa kiinnitettiin onnettomuuspaikan graniittikiveen Neuvostoliiton ensimmäisiin Natsi-Saksan Berliiniä vastaan tehtyihin ilmahyökkäyksiin osallistuneiden lentäjien muistoksi, jotka putosivat maahan Lapinjärvellä Suomessa 10. elokuuta 1941 raskaalla Petljakov Pe-8 -pommituslentokoneella.


title: Neuvostoliittolaisten lentäjien muistolaatta Rutumissa

text: Onnettomuudessa kuolivat: päälentäjä yliluutnantti (vanhempi luutnantti) A. I. Panfilov (1908), suunnistaja G. S. Boloboško (1906), lentoinsinööri A. G. Gainutdinov (1911), apulaislentoinsinööri V. E. Tjuškin (1910), pommittaja- ja nokka-ampuja luutnantti I. V. Šatrov (1914). Myöhemmin turmasta saamiinsa vammoihin kuoli radisti kersantti V. I. Stanevski (1920).


text: Panfilov oli erittäin kokenut lentäjä, joka oli siviililentäjänä 1930-luvulla lentänyt yli miljoona kilometriä. Hengissä selvisivät lentoperämies yliluutnantti (vanhempi luutnantti) Maksim Antipov, ampuja luutnantti Stanislav Kizilov ja oikean siiven konekivääriampuja Georgi Kirillov sekä rungon yläosan ampuja kersantti M. Krysin.


text: Lapinjärvelle pudonnut lentokone oli viimeinen kahdeksasta TB-7-koneesta, jotka lähtivät Puškinin lentokentältä kohti Berliiniä. suunniteltuna reittinään Suomenlahdelta läntisen Itämeren kautta Danzigiin ja sieltä Berliiniin. Lastina oli kaksi 1 000 kilon pommia, kuusi 500 kilon pommia ja 500 kiloa julisteita. Mikäli Berliiniä ei olisi saavutettu, olisi varakohteena ollut Königsberg (Kaliningrad). Koneen valmistusnumero oli 42026 ja se oli yksi 93:sta konetyypin ANT-42/TB-7/Petljakov Pe-8 koneesta.


text: Luutnantti Aleksandr Panfilovin ohjaama Peltjakov Pe-8 sai osumia omasta ilmatorjunnasta Saarenmaalla Virossa ja joutui kääntymään takaisin. Kone yritti palata Suomen rannikon kautta, mutta kaksi oikeanpuoleista dieselkäyttöistä M-40F -moottoria pysähtyi öljyvuodon takia, ja kone putosi Lapinjärvelle. Lähtöpaikan, Puškinin saksalaiset valtasivat 17. syyskuuta 1941.


title: Oresteia

text: Oresteia () on Aiskhyloksen kirjoittama trilogia, joka käsittää kolme tragediaa: "Agamemnon", "Hautauhrintuojat" ja "Eumenidit". Se on antiikin ainoa kokonaisena säilynyt näytelmätrilogia. Siihen on alun perin kuulunut myös neljäs osa, satyyrinäytelmä "Proteus", joka on kuitenkin kadonnut. Nimi "Oresteia" viittasi todennäköisesti koko tähän tetralogiaan eli neljän näytelmän kokonaisuuteen, mutta nykyään sitä käytetään vain säilyneistä tragedioista. Erillisillä näytelmillä ei ilmeisesti ollut alkujaan omia nimiä.


title: Oresteia

text: Trilogian aiheena on Atreuksen suvun kirous ja sukua vaivaava verikoston kierre. Trilogia on saanut nimensä Oresteesta, joka kostaa isänsä Agamemnonin murhan surmaamalla murhan tehneen äitinsä Klytaimestran. Trilogia sijoittuu alkuosaltaan Argokseen ja se päättyy Ateenaan. Samalla trilogia heijastelee siirtymää argoslaisesta verikostokulttuurista Ateenan lakeihin perustuvaan yhteiskuntaan.


title: Oresteia

text: "Oresteia" esitettiin ensimmäisen kerran Ateenan Dionysia-juhlien näytelmäkilpailussa vuonna 458 eaa. Näytelmä voitti tuolloin ensimmäisen palkinnon.


title: Oresteia

text: Tunnettu moderni muunnelma trilogiasta on Eugene O'Neillin vuonna 1931 kantaesitetty "Murheesta nousee Elektra".


title: Oresteia

text: "Agamemnon" (, "Agamemnōn") on "Oresteia"-trilogian ensimmäinen näytelmä. Se kertoo Argoksen kuninkaan Agamemnonin kotiinpaluusta Troijan sodasta. Kotona häntä odottaa hänen vaimonsa, kuningatar Klytaimestra, joka on suunnitellut miehensä murhaa; osaksi kostona hänen tyttärensä Ifigeneian uhraamisesta ennen sotaan lähtöä, ja osaksi siksi, että miehensä kymmenvuotisen poissaolon aikana hän on ryhtynyt avioliiton ulkopuoliseen suhteeseen Agamemnonin serkun Aigisthoksen kanssa. Aigisthos on vallasta aiemmin syöstyn sukuhaaran ainoa jäljellä oleva jäsen ja katsoo Argoksen kruunun kuuluvan itselleen.


title: Oresteia

text: Näytelmä alkaa Argoksen kuninkaan linnan vartiomiehestä, joka kertoo tähystäneensä vuosikausia tietoa Troijan sodan päättymisestä kuningatar Klytaimestran käskystä; tämä oli järjestänyt niin, että vuorten huippujen kautta kulkeva tuliviesti kertoisi, kun Troija on kukistunut. Lopulta viesti saapuu Argokseen. Niin Klytaimestra tietää valmistautua miehensä paluuseen.


title: Oresteia

text: Kun Agamemnon palaa, tämä tuo mukanaan Kassandran, Troijan kuninkaan Priamoksen tyttären ja Apollonin papittaren, jonka on ottanut orjattarekseen ja jalkavaimokseen. Klytaimestra suuttuu tästä entistä enemmän. Hän esittää kaipaavaa, rakastavaa vaimoa ja yrittää saada Agamemnonin kävelemään linnaansa purppuraisella matolla kuin todellinen valloittaja. Ongelma on, että tämän tehdessään Agamemnon syyllistyisi "hybrikseen", ja niinpä hän kieltäytyy.


title: Oresteia

text: Sillä välin Kassandra, joka on tähän mennessä ollut vaiti, vaipuu transsiin Apollonin valtaamana. Vähitellen hänen hurmiotilainen hourailunsa muuttuu ymmärrettäväksi, ja hän päätyy keskustelemaan kuoron kanssa siitä, pitäisikö hänenkin astua palatsiin, sillä hän tietää saavansa surmansa. Apollon oli aiemmin kironnut Kassandran niin, että vaikka olikin antanut tälle ennustamisen kyvyn, jumala oli myös järjestänyt niin, ettei kukaan koskaan uskoisi Kassandran ennustuksia ennen kuin on liian myöhäistä. Kassandra näkee monia julmia kohtauksia Atreuksen suvun historian varrelta ikään kuin olisi ollut tapahtumien todistaja. Lopulta hän astuu linnaan tietäen, ettei voi välttää kohtaloaan. Kuoro pelkää, mitä tulee tapahtumaan, kunnes kuulee Agamemnonin kuolinhuudot.


title: Oresteia

text: Näyttämö siirtyy niin, että yleisö näkee Agamemnonin ja Kassandran teurastetut ruumiit sekä Klytaimestran, joka pitelee veristä kirvestä. Agamemnon oli saanut surmansa kuin uhrattu eläin: kolmella iskulla niin, että viimeiseen iskuun liittyy jumalille osoitettu rukous:


title: Oresteia

text: Paikalle saapuu Aigisthos, uusi kuningas. Tämä pitää ylimielisen puheen, joka saa kuoron raivoihinsa. Klytaimestra keskeyttää riitelyn sanoen, että onnettomuuksia on jo ollut tarpeeksi. Näytelmä päättyy siihen, että kuoro muistuttaa Agamemnonin pojan Oresteen varmasti kostavan isänsä kuoleman.


title: Oresteia

text: "Hautauhrintuojat" tai "Haudalla uhraajat" (, "Khoēforoi") on "Oresteia"-trilogian toinen näytelmä. Se kertoo siitä, kuinka Agamemnonin lapset Elektra ja Orestes löytävät toisensa isänsä murhan jälkeen, sekä heidän kostostaan äidilleen Klytaimestralle. Orestes surmaa äitinsä hyvitykseksi isänsä murhasta.


title: Oresteia

text: Orestes saapuu isänsä haudalle yhdessä ystävänsä Pyladeen, Fokiin kuninkaan pojan, kanssa; hän oli itse kasvanut tuossa maassa maanpaossa ja ollut siis kauan pois Argoksesta. Orestes jättää haudalle kaksi hiuskiharaansa. Miehet piiloutuvat, kun Oresteen sisar Elektra saapuu haudalle yhdessä vanhempien orjattarien muodostaman kuoron kanssa. He ovat tuomassa Klytaimestran lähettämänä hautauhreja vuodatettavaksi haudalle.


title: Oresteia

text:
Elektra pyytää kuorolta neuvoa sille, minkälaiset sanat hänen olisi haudalla sanottava. Kuoro neuvoo anomaan, että joku jumaluus tai mies vielä ottaisi hengen hengestä, maksaisi pahan pahalla. Elektra suorittaa hautauhrin. Juuri kun rituaali päättyy, hän huomaa haudalla hiuskiharat, jotka muistuttavat hänen omiaan. Samalla hän huomaa haudalla kahdet jalanjäljet, joista toisen mittasuhteet muistuttavat hänen omia jalanjälkiään. Tällöin Orestes ja Pylades astuvat esiin piilostaan. Elektra vakuuttuu vähitellen Oresteen henkilöllisyydestä:
Kuoro, Orestes ja Elektra manaavat kuolleen Agamemnonin hengen auttamaan heitä murhan kostamisessa. Orestes kysyy, mikä syy sai Klytaimestran lähettämään naiset tuomaan hautauhria vainajalle, ikään kuin hyvittelemään jo tehtyä verityötä. Kuoro vastaa, että kuningatar oli herännyt painajaisuneen, jossa tämä synnytti käärmeen ja imetti sitä, käärmeen imiessä verta maidon mukana. Siksi hän lähetti uhrit huolestuneena jumalten mahdollisesta vihasta. Orestes uskoo olevansa äitinsä unessa näkemä käärme. Niin Elektra ja Orestes suunnittelevat hyvittävänsä isänsä murhan surmaamalla äitinsä Klytaimestran sekä tämän uuden aviomiehen, Aigisthoksen.


title: Oresteia

text: Orestes ja Pylades saapuvat Argoksen kuninkaanlinnalle teeskennellen olevansa tavallisia matkalaisia Fokiista, ja pyytävät majapaikkaa. He myös kertovat, että heitä on käsketty tuomaan linnan asukkaille viesti: Orestes on kuollut. Klytaimestra ilahtuu ja kutsuu Aigisthoksen paikalle. Kun tämä saapuu, Orestes paljastaa henkilöllisyytensä ja surmaa vallananastajan. Klytaimestra kuulee palvelijan huudon ja kiirehtii paikalle. Orestes on nyt vaikean valinnan edessä: kostaakseen isänsä kuoleman, hänen tulisi surmata äitinsä. Klytaimestra paljastaa rintansa muistuttaakseen siitä, että on imettänyt tätä lapsena. Orestes kysyy Pyladeelta, tulisiko hänen hävetä äitinsä surmaamista. Pylades sanoo, että surma on oikein, ja muistuttaa tätä siitä, että Apollon on antanut sen tehtäväksi Oresteelle. Klytaimestra yrittää anoa armoa, mutta Orestes ei helly:


title: Oresteia

text: Niin Orestes surmaa äitinsä, ja kietoo tämän sekä Aigisthoksen ruumiit samaan viittaan, jota Agamemnon piti silloin kun tämä surmattiin.


title: Oresteia

text: Heti kun Orestes poistuu linnasta, erinykset eli raivottaret alkavat vainota ja kiusata häntä. Orestes pakenee tuskissaan. Kuoro valittaa, ettei väkivällan ja koston kehä päättynyt Klytaimestran murhaan, vaan jatkuu.


title: Oresteia

text: "Eumenidit" (, "Eumenides") tai "Raivottaret" on "Oresteia"-trilogian kolmas ja viimeinen näytelmä. Siinä Orestes, Apollon ja erinykset eli raivottaret astuvat Athenen ja tämän perustaman areiopagin tuomioistuimen eteen, jotta päätettäisiin, onko raivottarien raivo äitinsä surmannutta Orestesta kohtaan oikeutettu. Tragedia ja samalla koko trilogia päättyy sovitukseen.


title: Oresteia

text: Raivottaret, jotka ovat ktoonisia jumalolentoja, isän- ja äidinmurhan kostajattaria, vainoavat Orestesta. Hän oli sisarensa Elektran sekä Apollon-jumalan yllyttämänä surmannut äitinsä Klytaimestran, joka oli surmannut hänen isänsä Agamemnonin, joka oli surmannut tyttärensä ja Oresteen sisaren Ifigeneian. Orestes hakee turvapaikkaa ja lohdutusta Apollonin temppelistä Delfoista. Apollon, joka ei itse kykene päästämään Orestesta raivottarien vihasta, lähettää tämän Ateenaan Hermes-jumalan suojassa, samalla kun yrittää pidätellä raivottaria loitsullaan.


title: Oresteia

text: Klytaimestran haamu ilmestyy raivottarille ja kehottaa heitä jatkamaan Oresteen metsästystä. Raivottaret seuraavat verijälkiä, jotka johdattavat heidät Oresteen jäljille Ateenaan. Kun raivottaret piirittävät Oresteen, Athene keskeyttää heidät ja kutsuu paikalle yksitoista ateenalaista, muodostaakseen heidän kanssaan oikeusistuimen. Apollon toimii Oresteen asianajajana, raivottaret puolestaan syyttäjinä kuolleen Klytaimestran puolesta.


title: Oresteia

text: Oikeudenkäynnissä Apollon saa Athenen vakuutettua siitä, että avioliitossa mies on vaimoaan tärkeämpi, eikä edes naisen kyky synnyttää muuta tätä; esimerkkinä hän mainitsee sen, että Athenekin syntyi suoraan Zeuksesta ilman äitiä. Athene äänestää viimeisenä, ja hänen vapauttava äänensä ratkaisee Oresteen kohtalon. Tämän jälkeen Athene taivuttelee raivottaret hyväksymään vapauttavan tuomion. Raivottaret hyväksyvät tämän, ja Athene antaa heille uuden nimen, eumenidit eli ”hyväntahtoiset”. He tulevat tästä lähtien olemaan kaupunkilaisten kunnioittamia ja osallisena kaupungin menestyksestä. Athene myös julistaa, että tästä lähtien äänestyksen mennessä tasan syytetty tulee vapauttaa, koska armon tulee voittaa julmuus. Myös eumenidien kuoro rukoilee:


title: Oresteia

text: "Proteus" oli satyyrinäytelmä, joka seurasi "Oresteian" kolmea tragediaa. Se on kadonnut lukuun ottamatta Athenaioksella säilynyttä kahden rivin katkelmaa. Näytelmän uskotaan perustuneen Homeroksen "Odysseian" neljännessä kirjassa kerrottuun tarinaan, joka kertoo siitä, kuinka Agamemnonin veli Menelaos yrittää palata kotiin Troijan sodasta, mutta päätyy Egyptin edustalla sijaitsevalle saarelle. Homeros kuvaa Menelaoksen käyntiä näytelmän nimihenkilön Proteuksen, Meren vanhuksen, luona. Menelaos halusi tietää tulevaisuutensa. Proteus kertoi Menelaokselle Agamemnonin kuolemasta sekä Aias nuoremman ja Odysseuksen kohtaloista merellä. Saarelle haaksirikkoutuneet satyyrit ovat kenties auttaneet Menelaosta ja paenneet tämän kanssa, vaikkakin Menelaoksella on saattanut olla täysi työ pitää näiden näpit erossa Helenasta.


title: Oresteia

text: Erään teorian mukaan muu "Oresteia" on kertonut ihmiskunnan maasta saavuttamasta voitosta, kun taas "Proteus" on kertonut – vaikkakin kevyemmin – siitä, kuinka meri pysyy kuitenkin ikuisena haasteena.


title: Oresteia

text: Näytelmän eräänä keskeisenä teemana ovat laki, oikeudenmukaisuus ja sukulaisten välinen lojaalius. Raivottarien ikivanha laki säätää, että veri tulee maksaa verellä, mistä seuraa päättymätön koston kierre (verikosto). Kuoro toistaa tämän usein näytelmän aikana. Kosto on oikeutta, tällainen laki on luonnollinen, ja laki on ollut tällainen kautta sukupolvien. Kuoro ei tarjoa mitään muuta ratkaisua ja pyrkii vain auttamaan Orestesta täyttämään velvollisuutensa isänsä veren kostamisessa; tämän jälkeen raivottarien vaino suuntautuu Oresteen itseensä.


title: Oresteia

text: "Hautauhrintuojien" kuluessa alkaa kuitenkin vaikuttaa siltä, että asiat ovat tällä kertaa toisin. Apollon on luvannut Oresteelle, ettei hän tulisi kärsimään rikoksestaan, ja on selvää, ettei jumala voisi perua sanojaan. Näin "Oresteia" voidaan nähdä Aiskhyloksen tapana sanoa, että verenvuodatuksen on loputtava: edistyvää sivilisaatiota ei voida rakentaa loputtomassa verikoston kierteessä. Koston kierteestä on löydettävä ulos joku tie, joku sivistyneempi laki. Trilogian lopetus ilmentää muutosta oikeuskäsityksessä: yksilön oikeus kostaa kohtaamansa vääryydet väkivallalla korvataan oikeudella, joka toteutuu oikeusistuinten toiminnan kautta. Samalla vanhat alkukantaisemmat jumalolennot saavat väistyä uudempien jumalten, Apollonin ja Athenen, tieltä.


title: Oresteia

text: Näytelmässä ei ole selviä sankareita tai konnia, vaan joukko ihmisiä, jotka ovat mahdottomien valintojen edessä. Raivottaret vainoavat päähenkilö Orestesta, koska tämä ei ole kostanut isänsä murhaa, ja kun tämä kostaa murhan, he vainoavat häntä edelleen uuden murhan vuoksi. Tällainen tilanne voidaan nähdä epäoikeudenmukaisena ja juuri sitä kautta traagisena.


title: Oresteia

text: ”Filos-afilos” (; ”rakkaus-viha”) on merkittävä voima kautta trilogian. Verenvuodatus ei suuntaudu ulkoista vihollista kohtaan, vaan omaa sukua ja sitä kautta omaa itseä kohtaan. Orestes surmaa äitinsä, joka on hänen omaa lihaa ja vertaan; Aigisthos auttaa Klytaimestraa surmaamaan serkkunsa Agamemnonin; ja Agamemnon oli aiemmin surmannut tyttärensä Ifigeneian, vaikkakin välttämättömänä uhrina.


title: Oresteia

text: Vastaavasti Klytaimestra tuntee Agamemnonia kohtaan sekä vihaa että rakkautta. Richmond Lattimoren mukaan tämä viha saa voimaa alkuperäisen rakkauden voimasta, kun rakkaus on päättynyt tai torjuttu. Klytaimestran tapauksessa rakkaus on päättynyt Ifigeneian uhraamiseen sekä viimeistään siihen, kun Agamemnon palaa kotiin Kassandra jalkavaimonaan. Vastaavasti Oresteen tunteet äitiään kohtaan saavat voimaa vihasta, jonka isän murha on saanut aikaan, sekä siitä, että äiti valitsi rakastajansa lastensa sijasta. Nämä ristiriitaiset tunteet heijastuvat myös Klytaimestran näkemässä unessa, jossa hän imettää povellaan käärmettä.


title: Oresteia

text: Euripides viittaa Aiskhyloksen "Oresteiaan" omassa näytelmässään "Elektra". Siinä hän arvostelee sitä, kuinka Aiskhylos oli laittanut Elektran tunnistamaan oman veljensä pelkästään hiuskiehkuran ja jalanjäljen perusteella. Euripides kuitenkin vaikuttaa jättävän huomiotta sen, että hiuskiehkuran jättämisellä haudalle oli itsellään syvällisempi uskonnollinen merkitys ja näin se toimi vahvempana viitteenä merkin jättäjästä kuin hiusten ulkoasu itsessään. Ainoastaan Agamemnonin ystävä olisi rohjennut tehdä tällaisen teon, ja lisäksi sillä oli erityinen isä-poika-suhteeseen viittaava merkitys. Näin Aiskhyloksen Elektra tunnisti veljensä ennen kaikkea uskomalla uskonnolliseen tekoon. Euripideen Elektra sen sijaan hyödyntää pelkkää saatavilla olevaa todistusaineistoa. Näin tämä päätyy väärään johtopäätökseen siitä, ettei Orestes voi olla läsnä, vaikka yleisö tietää asian olevan toisin. Tämä viittaa siihen, että Euripides käsitteli todistusaineiston ja totuuden välistä suhdetta, mikä oli teemana sellainen, että sillä oli merkitystä Euripideen omana mutta ei vielä Aiskhyloksen aikana.


title: Oresteia

text: Sofokleen Theban kuningashuoneeseen sijoittuvat näytelmät käsittelevät monia samanlaisia teemoja kuin "Oresteia", kuten henkilön väärä identiteetti, suvun kirous sekä kosto, murha ja traagisen suvun tuho. Ne kirjoitettiin noin 30 vuotta Oresteian jälkeen, ja näin on todennäköistä, että Sofokles tunsi Atreuksen suvusta kertovat tragediat ennen kuin kirjoitti omat Oidipuksesta kertovat näytelmänsä.


title: Kortesjärven Järvi-Veikot

text: Kortesjärven Järvi-Veikot (lyh. KJV) on vuonna 1925 perustettu kortesjärveläinen urheilun yleisseura. Kortesjärven Järvi-Veikkojen nykyiset jaostot ovat hiihto, jalkapallo, lentopallo, suunnistus ja yleisurheilu. KJV:n puheenjohtajana toimii Jouni Mattila.


title: Kortesjärven Järvi-Veikot

text: Jani Pykäri, lentopalloilija


title: Filin-luokka

text: Filin-luokan piti olla Venäjän keisarikunnan laivaston kuuden aluksen muodostama vartiolaivaluokka, joiden piti valmistua 1918–1919 Ab Crictonin telakalla Turussa. Aluksista kuitenkin kaksi romutettiin telakalla ja loput neljä jaettiin Suomen ja Puolan merivoimien kesken.


title: Tilastollinen malli

text: Tilastollinen malli on pyrkimys yleistää tietyssä satunnaisotoksessa tai satunnaisesti valitussa osapopulaatiossa havaittu tapahtuma koskemaan koko populaatiota. Tilastollinen malli esittää tämän satunnaismuuttujien ja niihin liittyvien todennäköisyysjakaumien suhteen matemaattisesti erilaisten yhtälöiden avulla. Tyypillisesti sillä kuvataan, kuinka yksi tai useampi satunnaismuuttuja (selittävä/t muuttujat) selittää tarkasteltavan satunnaismuuttujan (selitettävä muuttuja) vaihtelua. Tilastollinen malli ei määräydy deterministisesti vaan se sisältää mallin parametreihin liittyvää satunnaisvaihtelua.


title: Tilastollinen malli

text: Matemaattisesti tilastollinen malli voidaan esittää parina formula_1, jossa formula_2 on mahdollisten havaintojen joukko ja formula_3 on formula_4:hyn liittyvien todennäköisyysjakaumien joukko. Tilastollisessa analyysissa oletetaan, että havaittu aineisto on generoitunut tietyistä joukon formula_3 jakaumista. Tilastollinen malli mahdollistaa tilastollisen päättelyn, jonka avulla voidaan tehdään päätelmiä mallin hyvyydestä kuvaamaan tiettyä satunnaisilmiötä.


title: Tilastollinen malli

text: Tilastollisia malleja voidaan jaotella eri tavoin. Yleinen erottelu perustuu mallin funktionaaliseen muotoon, jolloin mallit ryhmitellään lineaarisiin ja epälineaarisiin malleihin.


title: Tilastollinen malli

text: Mallien jako voi perustua myös kuvattavan ilmiön luonteeseen, spatiaaliset mallit kuvaavat alueellista satunnaisvaihtelua, kun taas temporaaliset mallit kuvaavat ajassa tapahtuvaa satunnaisvaihtelua. Mallit voivat kuitenkin sisältää komponentteja useammista eri osa-alueista, esimerkiksi spatio-temporaalinen malli kuvaa sekä ajassa tapahtuvaa, että alueellista satunnaisvaihtelua.


title: Tilastollinen malli

text:
Yleisin lineaarinen mallinnusmenetelmä on lineaarinen regressioanalyysi. Lineaarinen regressiomalli voidaan esittää seuraavasti:
formula_6 ,
jossa formula_7 on havaintoon tai mittaukseen formula_8 liittyvä satunnaismuuttujan formula_4 arvo. Regressiokertoimia merkitään formula_10, taustatietoa satunnaismuuttujilla formula_11 sekä jäännöksiä formula_12. Lineaarisen regressioanalyysin yhteydessä jäännösten formula_12 oletetaan olevan riippumattomia ja samoin jakautuneita noudattaen formula_14-jakaumaa. Lineaarisen regressioanalyysin sovelluksena voisi olla esimerkiksi energian kulutuksen kasvaminen ilman lämpötilan laskiessa.


title: Tilastollinen malli

text: Yleistetyt lineaariset mallit kattavat usein käytetyt epälineaariset mallit. Epälineaarisista malleista useimmin käytettyjä ovat Logistinen regressio, Poisson-regressio sekä log-lineaariset mallit. Logistisella regressiolla voidaan analysoida dikotomisen vastemuuttujan regressiota, kun taas Poisson-regressio sopii lukumäärä vasteen analysointiin. Lineaarinen regressioanalyysi on yleistettyjen lineaaristen mallien erikoistapaus. Esimerkiksi koppakuoriaisten kuolemien lukumäärää hyönteismyrkyn vahvuuden suhteen voitaisiin mallintaa Poisson-regressiolla.


title: Tilastollinen malli

text:
Aikasarja-analyysissa tutkitaan temporaalisia malleja, joilla pyritään mallintamaan tietyn satunnaisen tapahtuman ajassa tapahtuvaa muutosta. Yksinkertainen malli voidaan kirjoittaa esimerkiksi seuraavasti:
jossa formula_16 on ajanhetkellä formula_17 mitattu tai havaittu satunnaismuuttujan formula_4 arvo ja parametrit formula_19, formula_20 ja formula_21 kuvaavat trendiä, kausivaihtelua sekä satunnaisvaihtelua tässä järjestyksessä. Aikasarjoja käytetään paljon esimerkiksi Ekonometriassa, jossa niillä voidaan mallintaa esimerkiksi yrityksen tuloksen kasvua ajan suhteen.


title: Tilastollinen malli

text:
Spatiaalisessa tilastotieteessä mallinnetaan satunnaismuuttujan formula_4 arvojen vaihtelua kaksi- tai kolmiulotteisessa avaruudessa. Tyypillisiä mallinnusmenetelmiä ovat pisteprosessit sekä spatiaalinen interpolointi. Yksinkertainen spatiaalinen malli voi olla esimerkiksi spatiaalinen regressiomalli:
formula_23 ,
jossa formula_24 on paikassa formula_25 mitattu tai havaittu satunnaismuuttujan formula_4 arvo. Regressiokertoimia merkitään vektorilla formula_27, taustatietoa satunnaismuuttujavektorilla formula_28 sekä jäännöksiä vektorilla formula_29. Tavalliseen regressiomalliin verrattuna spatiaalinen regressiomalli eroaa siten, että jäännökset eivät yleensä ole riippumattomia, vaan riippuvat läheisten jäännösten arvoista. Tästä seuraa, että perinteinen pienimmän neliösumman menetelmä ei toimi parametrien estimoinnissa. Spatiaalisia malleja käytetään esimerkiksi biologiassa mallinnettaessa eläin- tai kasvipopulaation kokoa tai elinympäristöä. Muita mahdollisia sovellusaloja ovat esimerkiksi maantiede ja geologia, joissa käyttökohteena ovat esimerkiksi peltojen ja metsien suhteellinen määrä tietyllä alueella tai kallioperän mallintaminen mahdollisten malmivarantojen löytämiseksi.


title: Bostonin kuristaja (elokuva)

text: Bostonin kuristaja on vuonna 1968 valmistunut elokuva, joka kertoo Bostonissa vuosina 1962–1964 riehuneesta samannimisestä sarjamurhaajasta. Elokuva perustuu löyhästi tositapahtumiin. Bostonin kuristajaksi epäiltyä Albert DeSalvoa elokuvassa esittää Tony Curtis. Henry Fonda ja George Kennedy esittävät kuristusmurhien tutkijoita.


title: Bostonin kuristaja (elokuva)

text: Elokuva vastaa todellisia tapahtumia vain pieniltä osin. Esimerkiksi elokuvassa esitettävän Albert DeSalvon persoona ei vastaa todellisuutta. DeSalvolla ei ollut dissosiatiivistä identiteettihäiriötä, kuten elokuvassa kerrotaan. Lisäksi hänet liitettiin kuristusmurhiin vain hänen omien tunnustuksiensa kautta, eikä poliisin omien tutkimusten johdosta.


title: Bostonin kuristaja (elokuva)

text: "Video-oppaassa" vuodelta 1994 Kari Hintikka sanoi elokuvan tutkivan ihmismielen syövereitä pikemminkin kuin rakentavan jännitystä. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: Evijärven Urheilijat

text: Evijärven Urheilijat (lyh. EU) on vuonna 1922 perustettu evijärveläinen urheilun yleisseura. Evijärven Urheilijoiden nykyiset jaostot ovat palloilu, soutu ja hiihto sekä yleisurheilu. Evijärven Urheilijoiden puheenjohtajana toimii yrittäjä Janne Kultalahti.


title: Breheimen

text: Breheimen on tunturialue Norjassa Opplandin läänissä lähes 2 000 metrin korkeudessa merenpinnasta. Siellä on jäätiköitä, muun muassa Norjan suurin jäätikkö Jostedalsbreen.


title: Breheimen

text: Ilmaston lämpeneminen on saanut jäätiköt sulamaan, ja niiden alta on paljastunut tuhat vuotta vanhoja löytöjä, muun muassa esineitä ja leiripaikka.


title: Ville Tiihonen

text: Ville Tiihonen (s. 23. helmikuuta 1974 Helsinki) on suomalainen freelance-näyttelijä, graafinen suunnittelija ja kirjailija.


title: Ville Tiihonen

text: Tiihonen valmistui graafiseksi suunnittelijaksi Taideteollisesta korkeakoulusta ja näyttelijäksi Teatterikorkeakoulusta. Hän vaikuttaa muun muassa improvisaatioteatteri Stella Polariksessa.


title: Ville Tiihonen

text: Tiihonen on runoilija Ilpo Tiihosen poika. Hänen puolisonsa on näyttelijä Kreeta Salminen ja he saivat vuoden 2016 alussa tyttövauvan.


title: Huldi Torckell

text: Huldi Maria Torckell (22. huhtikuuta 1871 Sund – 31. lokakuuta 1942 Hyvinkää) oli suomalainen ruotsin kielellä kirjoittanut opettaja ja kirjailija.


title: Huldi Torckell

text: Torckell valmistui kansakoulunopettajaksi Tammisaaren opettajaseminaarista 1900. Opettajan työn ohella hän toimi myös Suomen ruotsalaisen raittiusliiton (Finlands Svenska Nykterhetsförbund) esitelmöitsijänä ja vuodesta 1927 lastenlehti Eosin toimittajana.


title: Huldi Torckell

text: Toimittaja ja kirjailija Olga Torckell oli Huldi Torckellin sisar.


title: Antonio Luna

text: Antonio Manuel Luna Rodríguez (s. 17. maaliskuuta 1991 Son Servera, Baleaarit, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan vasen laitapuolustaja.


title: Antonio Luna

text: Luna on Sevillan kasvatti, jonka edustusjoukkueessa hän teki ensiesiintymisensä kaudella 2009–2010. Tammikuussa 2011 hänet lainattiin loppukauden kestävällä lainasopimuksella Almeríaan.


title: Christer Lind

text: Christer Lind (14. marraskuuta 1912 Kokkola – 13. elokuuta 1942 Söderby, Ruotsi) oli suomalainen ruotsin kielellä kirjoittanut runoilija.


title: Christer Lind

text: Lind opiskeli kirjallisuushistoriaa, taidehistoriaa ja musiikkitiedettä valmistuen filosofian kandidaatiksi. Hän opiskeli musiikkia myös Sibelius-akatemiassa.


title: Christer Lind

text: Lind julkaisi elinaikanaan yhden modernistisen runokokoelman "Vindarnas bröllop". Hänen kääntämänsä ns. primitiivisen runouden kokoelma "Stigen och regnbågen" ilmestyi hänen kuolemansa jälkeen.


title: Christer Lind

text: Lind kuoli 30-vuotiaana tuberkuloosiin.


title: Anders Hallbäck

text: Anders Hallbäck (30. elokuuta 1861 Kaarela – 2. toukokuuta 1941 Kokkola) oli suomalainen ruotsin kielellä kirjoittanut runoilija.


title: Kevjumba

text: Kevin Wu, tunnetummin Kevjumba, (s. 12. kesäkuuta 1990) () on YouTuben kautta julkisuuteen noussut yhdysvaltalainen koomikko. Elokuussa 2011 hän oli YouTuben kahdeksanneksi tilatuin koomikko. Hän on opiskellut Kaliforniassa elokuva-alaa. Vuonna 2010 Kevin ja hänen isänsä osallistuivat Amazing Racen 17:lle tuotantokaudelle.


title: Kevjumba

text: Wu sai inspiraatiota videoihinsa Dave Chappellen ja James Lau Wun stand up- komedioista. Yleisön puuttuessa hän päätti kuvata videonsa YouTubeen. Kun Kevinin "I Have To Deal With Stereotypes" -video päätyi Youtuben etusivulle, katsojien määrä alkoi nousta. Wu on tehnyt yhteistyötä Youtube-koomikko Christine Gambiton (HappySlip) kanssa ja he kuvasivat viisi videota yhdessä. Lisäksi hän on esiintynyt yhdessä muun muassa Nigahigan ja ChesterSeen kanssa. Wu valmistui Clements High Schoolista 2008.


title: Kevjumba

text: Videossaan "Butthash Hero" Kevin esitteli isänsä YouTube-kanavallaan ensi kertaa. PapaJumba näyttäytyi sen jälkeen vielä muutamassa poikansa kuvaamassa videopätkässä, ja suosio katsojien keskuudessa kasvoi. Kunnollisen debyyttinsä Wun isä teki videossa "I Love My Dad" ja on siitä asti esiintynyt monissa videoissa yhdessä poikansa kanssa. Kesäkuussa 2010 KevJumballa oli yli miljoona tilaajaa, ja kanavan näyttökertoja oli kerääntynyt yli 25 miljoonaa. Videoita yhteensä oli katsottu noin 91,9 miljoonaa kertaa, ja CBS teki haastattelun nuoresta tähdestä. Kesäkuussa 2008 hän oli Youtuben tilatuin koomikko ja kolmanneksi tilatuin kaikista käyttäjistä.


title: Møllehøj

text: Møllehøj on Tanskan korkein kohta. Møllehøj on 170,86 metriä korkea ja sijaitsee Jyllannin niemimaalla, Skanderborgin kunnassa lähellä Ejer Bavnehøjia. Møllehøjn huippu on merkitty myllynkivellä, joka on peräisin Ejerin myllystä, joka sijaitsi Møllehøjlla vuosina 1838–1917. Mittaukset helmikuussa 2005 osoittivat, että Møllehøj oli korkeampi kuin Yding Skovhøj Horsensin kunnassa tai Ejer Bavnehøj, joita oli aiemmin pidetty korkeampina.


title: Elisabet Woodville

text: Elisabet Woodville () oli Englannin kuninkaan Edvard IV:n kuningatarpuoliso vuosina 1464 – 1483. Ensimmäistä kertaa Englannin historiassa hallitseva kuningas avioitui alamaisensa kanssa.


title: Elisabet Woodville

text: Elisabet oli Sir Richard Woodvillen ja Jacquetta Luxemburgilaisen vanhin tytär. Hän syntyi ilmeisesti vuonna 1437. Elisabetin äidillä oli suhteita hoviin ja hän järjesti tyttärensä kuningattaren talouteen.


title: Elisabet Woodville

text: Noin 1456 hän avioitui John Greyn kanssa ja he asettuivat asumaan Bradgateen Leicestershireen. Grey kuoli jo 1461 haavoituttuaan St. Albansin toisessa taistelussa ja jätti jälkeensä nuoren lesken ja kaksi poikaa. St Albansin taistelun hävisivät Lancasterit, mikä tarkoitti silloisen kuningasparin lähtöä maanpakoon ja Yorkilaisen Edvard IV:n nousua valtaistuimelle. Elisabetin puoliso oli taistellut Lancasterien riveissä ja tästä syystä nuoren lesken omaisuus takavarikoitiin ja hän joutui vetäytymään myötäjäisiksi saamaansa Graftonin kartanoon.


title: Elisabet Woodville

text: 1464 Elisabet tapasi kaiketi vanhempiensa välityksellä kuningas Edvard IV:n ja he avioituivat pian ensitapaamisensa jälkeen. Elisabet kruunattiin Westminsterissä 26. toukokuuta 1465 ja kuningasparin ensimmäinen yhteinen lapsi, Elizabeth, syntyi 26. helmikuuta 1466.


title: Elisabet Woodville

text: Elisabetilla ei ollut suoranaista poliittista vaikutusvaltaa, mutta hän pysyi jatkuvasti epäsuosittuna, todennäköisesti alhaisen sukuperänsä takia. Edvardia vastaan syntyi kapina 1469 ja sen seurauksena kuningas joutui lähtemään maanpakoon. Elisabet pysyi Englannissa ja synnytti 1. marraskuuta 1470 pojan, joka nimettiin Edvardiksi isänsä mukaan.


title: Elisabet Woodville

text: Ranskan tukemana Edvard IV palasi Englantiin ja löi Lancasterilaiset vastustajansa Tewkesburyssa 4. toukokuuta 1471. Seuraavat 12 vuotta olivat Englannissa rauhallista aikaa. Elisabetin toinen poika, Richard syntyi elokuussa 1473.


title: Elisabet Woodville

text: Edvard IV kuoli huhtikuussa 1483, jolloin hänen poikansa oli vasta 12-vuotias. Sijaishallitsijaksi nimitettiin edesmenneen kuninkaan veli Rikhard Gloucesterilainen, jonka asemaa Elisabet yritti horjuttaa siinä onnistumatta.


title: Elisabet Woodville

text: Edvard kruunattiin 22. kesäkuuta 1483, mutta pian tämän jälkeen sijaishallitsija kaappasi vallan ja jo 6. heinäkuuta uusi kuningas kruunattiin Rikhard III:na. Edvard ja hänen veljensä Richard teljettiin Toweriin, jossa he katosivat. Elisabetin avioliitto Edvardin kanssa todettiin parlamentissa mitättömäksi ja heidän lapsensa aviottomiksi.


title: Elisabet Woodville

text: Elisabet palasi vielä kuninkaallisen perheen jäseneksi 1486, kun uusi kuningas Henrik VII avioitui hänen tyttärensä Yorkin Elisabetin kanssa. Elisabet vietti viimeiset vuotensa Bermondsey Abbeyssa ja kuoli siellä huhtikuussa 1492.


title: Estonian Business School

text: Estonian Business School (EBS) on Virossa Tallinnassa sijaitseva yksityinen yliopisto. Estonian Business School on Baltian maiden vanhin yksityinen yliopisto ja tarjoaa englanninkielistä kauppatieteen koulutusta. EBS on toiminut vuodesta 2011 myös Helsingissä. EBS:n tilat sijaitsevat Technopolis Ruoholahden nykyaikaisella kampuksella ja niissä opiskelee 250 opiskelijaa.


title: Estonian Business School

text: Kaikki EBS:n opinto-ohjelmat ovat akkreditoituja Viron koulutus- ja tiedeministeriön alaisuuteen.


title: Estonian Business School

text: Vuonna 1998 Estonian Business School aloitti ensimmäisen englanninkielisen kandidaattiohjelmansa (International Business Administration). Myös suomalaisia opiskelijoita on osallistunut kandidaattiohjelmaan ensimmäisistä vuosista lähtien. Suomalaisten kiinnostus Estonian Business Schoolia kohtaan on kasvanut vuosi vuodelta.


title: Estonian Business School

text: Vuonna 2011 EBS perusti sivutoimipisteen Helsingin Ruoholahteen. Vuodesta 2015 EBS Helsingissä on voinut opiskella kandidaatin tutkinnon lisäksi myös maisterin tutkinnon.


title: Estonian Business School

text: Vuonna 2016 EBS:n englanninkieliselle kansainvälisen liikkeenjohdon kandidaattiohjelmalle myönnettiin ensimmäisenä Virossa EPAS-akkreditointi.


title: Estonian Business School

text: Estonian Business School ylsi vuonna 2013 sijalle 166 maailman kauppakorkeakoulujen internet-näkyvyyttä mittaavan Ranking Web of Business Schools -tutkimuksen mukaan. Euroopassa Estonian Business School sijoitettiin internet-näkyvyydessä sijalle 67.


title: Estonian Business School

text: Eduniversalin listauksessa Estonian Business School sijoitettiin vuonna 2016 neljän palmun ryhmään (asteikolla 1-5), joka tarkoittaa sijoitusta maailman 300:n parhaan kauppakorkeakoulun joukossa sekä "merkittävää kansainvälistä vaikutusta". [http://www.eduniversal-ranking.com/business-school-university-ranking-in-estonia.html [2]]


title: Estonian Business School

text: Opiskelu koulussa keskittyy kansainvälisyyteen, monipuolisuuteen sekä käytännönläheisyyteen. Opiskelu on mahdollista viroksi ja englanniksi.


title: Estonian Business School

text: Estonian Business School tarjoaa täyspäiväistä lähiopetusta sekä etäopintoja. Tallinnan lisäksi on mahdollista opiskella myös Helsingissä, missä Estonian Business Schoolilla on moduuliopintoja tarjoava sivutoimipiste EBS Helsinki.


title: Estonian Business School

text: Kaikki EBS:n opinto-ohjelmat ovat akkreditoituja Viron koulutus- ja tiedeministeriön alaisuuteen. Estonian Business Schoolista valmistuville opiskelijoille myönnetään Viron tasavallan hyväksymä EBS:n virallinen tutkintotodistus.


title: Estonian Business School

text: EBS Tallinnassa kandidaattiohjelmia on kaksi omine erikoistumisalueineen;


title: Estonian Business School

text:
International Business Administration- kandidaattiohjelma antaa opiskelijalle käsityksen taloustieteestä ja liiketoiminnasta sekä erityisesti kansainvälisten tekijöiden vaikutuksesta organisaation toimintaan.
2) Business Administration and Languages
Business Administration and Languages -kandidaattiohjelma yhdistää kieli- ja liiketoimintaopinnot toisiaan täydentäväksi paketiksi.


title: Estonian Business School

text: EBS Tallinnassa kandidaattiopinnot kestävät 3 vuotta ja ovat laajuudeltaan 180 ECTS. International Business Administration -kandidaattiopinnot järjestetään perinteisinä päiväopintoina EBS:n pääkampuksella Tallinnan keskustassa.


title: Estonian Business School

text: Kyseessä on kandidaatin tutkintoon johtava koulutus, jonka tutkintonimike on Bachelor of Arts in Social Sciences (BA). Kandidaattitutkinto on rinnastettavissa saman alan kauppatieteiden kandidaatin tutkintoon niin Suomessa, kuin muissa Euroopan Unionin maissa, sekä vastaaviin kansainvälisiin tutkintoihin.


title: Estonian Business School

text: Vuonna 2016 EBS:n englanninkielinen kansainvälisen liikkeenjohdon kandidaattiohjelma läpäisi ensimmäisenä Virossa EPAS-akkreditoinnin, joka on liiketoimintaoppilaitosten korkeimpia tunnustuksia. EPAS-akkreditoinnin saavat vain sellaiset liiketoiminnan ja johtamisen opetusohjelmat, joilla on suuri kansainvälinen näkyvyys ja hyvä opetuksen laatu.


title: Estonian Business School

text: EBS Tallinnassa maisteriohjelmia on kolme omine erikoistumisalueineen;


title: Estonian Business School

text:
1) International Business Administration MA
International Business Administration -maisteriohjelma luo järjestelmällisen ja laajan katsauksen yrittäjyyden, hallinnon, tieteellisen teorian ja tutkimusmenetelmien tärkeimpiin käsitteisiin. Nämä tiedot ja taidot ovat avainasemassa  jatkuvasti muuttuvassa kansainvälisessä liiketoimintaympäristössä, riippumatta henkilön tehtäväkuvasta ja organisaation toimialasta niin tulevaa uraa varten ja sen aikana.


title: Estonian Business School

text: International Business Administration -maisteriopinnot järjestetään iltaopintoina EBS:n pääkampuksella Tallinnan keskustassa.


title: Estonian Business School

text: 2) Business Innovation MBA


title: Estonian Business School

text: Liiketoimintainnovaatioiden MBA-tutkinto on opintokokonaisuus jo työskentelevälle ammattilaiselle, joka haluaa käynnistää ja kehittää uusia teknologiapohjaisia liiketoimintaprojekteja joko yrittäjänä tai yrityksen sisällä.


title: Estonian Business School

text: Opiskelu tapahtuu moduulimuotoisesti. Moduulimuotoisessa opiskelussa opiskelijat osallistuvat opetukseen kolmena päivänä viikossa, kahden viikon välein. Tämä mahdollistaa myös täyspäiväisen työskentelyn opintojen aikana Suomessa asuville opiskelijoille.


title: Estonian Business School

text: Yhteistyössä Viron musiikki- ja teatteriakatemian (Estonian Academy of Music and Theatre, EMTA) kanssa järjestettävä Cultural Management -maisteriohjelma keskittyy luovien alojen ja taideorganisaatioiden johtamiseen. Ohjelma yhdistää paikallisen ja kansainvälisen liiketoiminnan ja kulttuurin näkökulmat käytännöllisten ja teoreettisten opintojen avulla.


title: Estonian Business School

text: EBS Tallinnan maisteriopinnot kestävät 2 vuotta ja ovat laajuudeltaan 120 ECTS. Opintoihin kuuluu myös vierailuluennot Tallinnassa lukuvuoden aikana.


title: Estonian Business School

text: Kyseessä on maisterin tutkintoon johtava koulutus, jonka tutkintonimike on Master of Arts in Social Sciences (MA). Maisteritutkinto on rinnastettavissa saman alan kauppatieteiden maisterin tutkintoon niin Suomessa, kuin muissa Euroopan Unionin maissa, sekä vastaaviin kansainvälisiin Master of Science (MSc) –tutkintonimikeen tutkintoihin.


title: Estonian Business School

text: Suomessa asuvat hakijat hakevat Helsingissä tai Tallinnassa suoritettaviin kandidaatti- ja maisteriopintoihin EBS Helsingin sivutoimipisteen kautta.


title: Estonian Business School

text: EBS:in voi hakea kahdesti vuodessa: tammikuussa ja touko-elokuussa. Haku on avoinna läpi vuoden, sähköisen hakulomakkeen palauttanut hakija kutsutaan seuraavaan mahdolliseen valintahaastattelujaksoon.


title: Estonian Business School

text: Opiskelu alkaa tavallisesti syyskuussa uuden lukuvuoden alkaessa.


title: Suze Orman

text: Susan "Suze" Lynn Orman (s. 5. kesäkuuta 1951) on yhdysvaltalainen talousneuvoja, kirjailija, motivoiva puhuja ja televisiojuontaja.


title: Suze Orman

text: Hänen televisio-ohjelmaansa "The Suze Orman Show" on esitetty CNBC:llä kymmenen vuotta ja se on yksi kanavan suosituimmista ohjelmista. Orman on kirjoittanut yhdeksän peräkkäistä "New York Times bestseller" -kirjaa ja käsikirjoittanut, tuottanut ja juontanut seitsemää PBS-erikoislähetystä perustuen kirjoihinsa. Orman on voittanut myös kaksi Emmy-palkintoa. Lisäksi hän on voittanut naisille myönnettävän Gracie-palkinnon.


title: Suze Orman

text: Helmikuussa 2007 Orman kertoi "The New York Times Magazinelle" olevansa lesbo. Hän kertoi Twitter-sivullaan avioituneensa "The Suze Orman Show":n tuottajan Kathy Travisin kanssa syyskuussa 2010.


title: Serlachius-museot

text: Serlachius-museot Gustaf ja Gösta sijaitsevat Mänttä-Vilppulassa Pohjois-Pirkanmaalla. Museoiden taustayhteisönä ja omistajana toimii vuonna 1933 perustettu Gösta Serlachiuksen taidesäätiö.


title: Serlachius-museot

text: Serlachius-museoiden juuret ovat Serlachius-teollisuussuvun aktiivisessa kulttuuri- ja taideharrastuksessa. Kauppaneuvos Gustaf Adolf Serlachius (1830–1901) käynnisti puuhiomotoiminnan Mäntässä ja rakensi peräänantamattomuudellaan Mänttään paperiteollisuusimperiumin. G.A. Serlachiuksen myötä rakentui myös perusta Serlachius-suvun harjoittamalle taiteen tukemiselle. Paperipatruuna seurasi kiinnostuneena taidetta ja kulttuuria ja toimi aikalaistaiteilijoidensa, taidemaalari Akseli Gallen-Kallelan ja kuvanveistäjä Emil Wikströmin, mesenaattina.


title: Serlachius-museot

text: G.A. Serlachiuksen veljenpoika, vuorineuvos Gösta Serlachius (1876–1942), jatkoi Mäntässä setänsä elämäntyötä taidemesenaattina. Vuorineuvos Serlachiuksen taidekokoelma oli jo 1920-luvun lopulla niin mittava, että hän alkoi suunnitella taidemuseon perustamista. Anomus taidesäätiön säätiön perustamisesta jätettiin vuonna 1933. Säätiön perustamisen myötä Gösta Serlachiuksen keskeiseksi tavoitteeksi tuli taidemuseon rakentaminen Mänttään.


title: Serlachius-museot

text: Serlachius-museo Gösta (aiemmin Gösta Serlachiuksen taidemuseo) sijaitsee Joenniemen kartanossa. Se on esitellyt vuodesta 1945 Gösta Serlachiuksen taidesäätiön kokoelmaa. Gösta-museo on Gösta Serlachiuksen taidesäätiön ylläpitämä.


title: Serlachius-museot

text: Museo avattiin yleisölle vuonna 1945, jolloin se oli Suomen seitsemäs taidemuseo ja neljäs itsenäisyyden aikana perustetuista taidemuseoista. Gösta Serlachius oli kuollut muutamaa vuotta aiemmin, ja hänen leskensä halusi asettaa kokoelman näytteille Joenniemen kartanoon. Taidekoelma oli perustettu jo vuonna 1933.


title: Serlachius-museot

text: Taidemuseon yhteyteen valmistui kesällä 2014 laajennusosa Göstan paviljonki, joka moninkertaisti Göstan näyttelytilat. Paviljongin suunnittelusta vastasi kansainvälisen arkkitehtikilpailun voittanut barcelonalainen arkkitehtitoimisto MX_SI, joka halusi kunnioittaa Serlachiuksen metsäteollisuussuvun perinteitä valitsemalla rakennusmateriaaliksi puun. Göstan paviljongin kokonaisala on 5 700 neliömetriä ja huoneistoala 3 500 neliömetriä. Rakennuksessa on kolme erikokoista näyttelytilaa, juhlasali, museokauppa ja modernit ravintolatilat. Uusien tilojen myötä Serlachius-museot keskittyvät vanhan taiteen lisäksi myös nykytaiteeseen. Paviljongin näyttelyissä nähdään erityisesti kotimaista ja ulkomaista nyky- ja aikalaistaidetta sekä erilaisia teemanäyttelyjä.


title: Serlachius-museot

text: Serlachius-museo Göstalle myönnettiin Vuoden museo -palkinto keväällä 2015.


title: Serlachius-museot

text: Vuonna 2000 Gösta Serlachiuksen taidesäätiö osti G. A. Serlachius Oy:n entisen pääkonttorirakennuksen, Valkoisen talon, Metsä-Serla Oyj:ltä. Taidesäätiön silloinen puheenjohtaja vuorineuvos Gustaf Serlachius (1935–2009) halusi turvata pääkonttorirakennukselle arvokkaan käytön. Rakennuksesta päätettiin tehdä kulttuurihistoriallinen museo esittelemään suomalaisen teollisuuden ja siitä eläneen paikkakunnan historiaa.


title: Mama Africa

text: Mama Africa on Mika Kaurismäen ohjaama, vuonna 2011 ensi-iltansa saanut elämäkertadokumentti eteläafrikkalaisesta laulajasta ja kansalaisoikeustaistelijasta Miriam Makebasta.


title: Mama Africa

text: Dokumentin selkärankana on Makebasta säilynyt runsas arkistoaineisto, minkä lisäksi elokuvassa haastatellaan Makeban muusikkoystäviä ja lapsia. Miriam Makeba ehti kuolla vuonna 2008, jolloin Kaurismäki oli vasta aloittelemassa dokumentin tekoa. Makeba ehti kuitenkin antaa tekijävalinnalle hyväksyntänsä.


title: Mama Africa

text: Dokumentti sai Berliinin filmifestivaaleilla 2011 yleisöpalkinnon. Vuonna 2012 dokumentti palkittiin juryn erikoispalkinnolla The Pan African Film Festivaaleilla Los Angelesissa.


title: Mama Africa

text: Dokumentin takana on ranskalais-saksalainen kulttuurikanava Arte. Elokuva esitettiin Berliinin elokuvajuhlien Panorama-sarjassa. Teatterilevitys oli jonkin aikaa epävarma musiikin esitysoikeuksien vuoksi, mutta asia ratkesi, ja elokuvaa esitettiin ainakin Keski-Euroopassa ja Etelä-Afrikassa, mutta se on myyty muuallekin.. Elokuvan virallinen Suomen ensi-ilta oli 12. elokuuta 2011.


title: Mama Africa

text: "Tv-maailman" Kaisu Tervonen kirjoitti, että hänen tekee mieli kiitellä dokumenttia, vaikka se on aika ajoin yksioikoista ylistystä.


title: Morganaattinen avioliitto

text: Morganaattinen avioliitto (keskiajan latinasta "matrimonium ad morganaticam") on keskiajalla käyttöön otettu avioliiton muoto, jossa kuninkaallisen perheen tai aatelissuvun jäsen avioituu alempaan säätyyn kuuluvan henkilön kanssa. Yleensä kyseessä oli avioliitto, jonka mies solmi alempisäätyisen naisen kanssa. Toisin kuin normaalissa avioliitossa, jossa vaimo sai miehensä arvoon perustuvan arvonimen (esimerkiksi kuninkaan puolisosta tuli kuningatar), morganaattisessa avioliitossa vaimo ei saanut oikeutta miehensä säätyyn. Hän ei siis saanut miehensä aatelisarvoa, eivätkä avioliitosta syntyneet lapset perineet isänsä aatelis- tai kuninkaanarvoa. Liitosta syntyneillä lapsilla ei liioin ollut perimisoikeutta isänsä omaisuuteen. Toisaalta kyseessä oli laillinen avioliitto, ei "konkubinaatti", ja avioliitosta syntyneitä lapsia pidettiin aviolapsina.


title: Morganaattinen avioliitto

text: Koska morganaattisessa avioliitossa vaimolla ei ollut minkäänlaista oikeutta miehensä omaisuuteen, eivätkä lapsetkaan perineet, oli vaimon ainut taloudellinen turva miehen hänelle antama huomenlahja, joka tällaisissa liitoissa saattoikin olla huomattavan runsas. Suomen ja keskiajan latinan termit onkin johdettu muinaisyläsaksan sanasta *"morgangeba" eli huomenlahja.


title: Morganaattinen avioliitto

text: Morganaattista avioliittoa solmittaessa oli erikoista, että mies ojensi vaimolleen liittoa vahvistettaessa vasemman kätensä oikean sijasta. Tästä johtuu morganaattisen avioliiton rinnakkaisnimitys "vasemman käden avioliitto" (saks. "Ehe zur linken Hand").


title: Morganaattinen avioliitto

text: Myös aatelisnainen saattoi solmia morganaattisen avioliiton aatelittoman tai alempaan aateliin kuuluvan miehen kanssa. Tällöin nainen ei menettänyt aatelisarvoaan tai perimisoikeuttaan, kuten yleensä vastaavissa liitoissa oli tapana.


title: Morganaattinen avioliitto

text: Tunnettuja esimerkkejä morganaattisista avioliitoista ovat Venäjän keisarin Aleksanteri II:n liitto Jekaterina Dolgorukajan kanssa 1880 ja Itävalta-Unkarin kruununperijän, arkkiherttua Frans Ferdinandin liitto alempaan aatelistoon kuuluneen Sophie von Chotekin kanssa 1900.


title: Morganaattinen avioliitto

text: Morganaattinen avioliitto on järjestelmänä vieläkin mahdollinen, mutta harvoin käytetty. Walesin prinssi Charlesin ja aatelittoman Camilla Parker Bowlesin avioliiton ilmoitettiin nimenomaan olevan ei-morganaattinen (tosin Camilla Parker Bowles on ilmoittanut, ettei hän halua tulla kruunatuksi Ison-Britannian kuningattareksi). Myöskään hänen poikansa prinssi Williamin ja aatelittoman Catherine Middletonin avioliitto ei ole morganaattinen.


title: Montenegro olympialaisissa

text: Montenegro osallistui olympialaisiin itsenäisenä valtiona ensimmäisen kerran Pekingissä 2008. Sitä ennen montenegrolaisurheilijat edustivat olympialaisissa Jugoslaviaa sekä Serbia ja Montenegroa. Talviolympialaisiin Montenegro osallistui ensimmäisen kerran Vancouverissa 2010.


title: Montenegro olympialaisissa

text: Lontoossa 2012 maa saavutti ensimmäisen olympiamitalinsa, kun naisten käsipallojoukkue saavutti hopeaa. Pistesijalle, eli kahdeksan parhaan joukkoon, on sijoittunut miesten vesipallojoukkue, joka oli neljäs Pekingissä 2008, Lontoossa 2012 ja Rio de Janeirossa 2016.


title: Thelma Schoonmaker

text: Thelma Schoonmaker (s. 3. tammikuuta 1940 Pohjois-Afrikka) on yhdysvaltalainen elokuvaleikkaaja, joka tunnetaan parhaiten yhteistyöstään elokuvaohjaaja Martin Scorsesen kanssa. Schoonmakerin ja Scorsesen pitkä yhteistyö alkoi jo ohjaajan opiskeluaikana ja vuonna 1967 Schoonmaker leikkasi Scorsesen ensimmäisen pitkän ohjaustyön, "Kuka kolkuttaa ovelleni".


title: Thelma Schoonmaker

text: Schoonmaker on voittanut kolme parhaan leikkauksen Oscar-palkintoa kaikkiaan kuudesta ehdokkuudestaan. Oscarit tulivat elokuvien "Kuin raivo härkä" (1980), "Lentäjä" (2004) ja "The Departed" (2006) leikkauksesta.


title: Thelma Schoonmaker

text: Schoonmaker oli naimissa englantilaisen elokuvaohjaajan Michael Powellin kanssa vuodesta 1984 aina tämän kuolemaan saakka vuonna 1990. Schoonmaker on käyttänyt miehensä kuoleman jälkeen paljon aikaa tämän elokuvien ja kirjoitusten säilyttämiseen.


title: Kaameat pomot

text: Kaameat pomot () on vuonna 2011 ensi-iltansa saanut mustan komedian elokuva, jonka on ohjannut Seth Gordon ja käsikirjoittaneet Michael Markowitz, John Francis Daley ja Jonathan Goldstein Markowitzin tarinan pohjalta. Elokuvan pääosia näyttelevät Jason Bateman, Charlie Day, Jason Sudeikis, Jennifer Aniston, Colin Farrell, Kevin Spacey ja Jamie Foxx.


title: Kaameat pomot

text: Elokuva seuraa kolmea ystävystä (näyttelijöinä Bateman, Day ja Sudeikis), jotka päättävät murhata heidän määräilevät, väkivaltaiset pomonsa (näyttelijöinä Spacey, Aniston ja Farrell), koska he uskovat näiden seisovan heidän onnensa tiellä. Elokuva sai ensi-iltansa Los Angelesissa 30. kesäkuuta 2011 ja se julkaistiin laajemmin 8. heinäkuuta 2011. New Line Cinema osti Markowitzin käsikirjoituksen vuonna 2005 ja elokuva vietti kuusi vuotta alkutuotannossa ja näyttelijöitä etsittiin eri rooleihin. Vuonna 2010 elokuvaa alettiin tuottaa.


title: Kaameat pomot

text: Elokuva ylitti taloudelliset odotukset, sillä se tuotti yli 28 miljoonaa Yhdysvaltain dollaria kolmena ensimmäisenä esityspäivänään. Avausviikonloppunaan se oli Yhdysvaltain toiseksi katsotuin elokuva. Elokuva on tuottanut yli 200 miljoonaa Yhdysvaltain dollaria maailmanlaajuisesti. Kriitikot ovat ylistäneet näyttelijöitä, mutta elokuvan vitsejä on pidetty rasistisina, homofobisina ja naisia vihaavina.


title: Kaameat pomot

text: Nick Hendricks (Jason Bateman) ja Dale Arbus (Charlie Day) ovat ystäviä, jotka halveksivat pomojaan. Nick työskentelee myyntiyrityksessä Dave Harkenin (Kevin Spacey) alaisuudessa, joka sortaa häntä henkisesti. Dale on hammashoitaja, jonka esimies tohtori Julia Harris (Jennifer Aniston) häiritsee häntä seksuaalisesti; Harris uhkaa kertoa Dalen vaimolle (Lindsay Sloane), että Dale harrasti seksiä hänen kanssa, ellei Dale suostu oikeasti harrastamaan sitä. Nickin ja Dalen kirjanpitäjäystävä Kurt Buckman (Jason Sudeikis) nauttii työskentelystä Jack Pellittin (Donald Sutherland) alaisuudessa, mutta kun Jack kuolee, yhtiön johtoon astuu tämän narkomaanipoika Bobby (Colin Farrell).


title: Kaameat pomot

text: Kun he illalla nauttivat drinkkejä, Kurt viittaa leikillään siihen, että he olisivat onnellisimpia, jos heidän pomojaan ei olisi enää maisemissa. He aluksi epäröivät, mutta suostuvat lopulta ajatukseen. Etsiessään palkkamurhaajaa kolmikko tapaa entisen vangin "Mutsinviilaaja" Jonesin (Jamie Foxx), joka suostuu olemaan heidän "murhaneuvojansa". Jones ehdottaa, että Dale, Kurt ja Nick tappavat toistensa pomot ja lavastavat teot näyttämään onnettomuudelta.


title: Kaameat pomot

text: Kolmikko suorittaa tiedusteluja Bobbyn talossa, ja Kurt varastaa hänen puhelimensa. Seuraavaksi he menevät Harkenin taloon. Kurt ja Nick menevät sisään Dalen odottaessa autossa. Harken palaa kotiin ja luennoi Dalelle roskaamisesta, mutta saa allergisen reaktion maapähkinävoista, jota on roskassa. Dale pelastaa Harkenin hengen piikittämällä häntä allergiapiikillä. Nick ja Kurt luulevat, että Dale puukottaa ja aikoo tappaa Harkenin ja he pakenevat, jolloin Kurt pudottaa vahingossa Bobbyn puhelimen Harkenin makuuhuoneeseen. Harkenin vaimo Rhonda (Julie Bowen) kiittää Dalea miehensä hengen pelastamisesta, jolloin Harken mustasukkaisesti syyttää vaimoaan salasuhteesta. Seuraavana iltana Kurt katsoo Julian kotiin, joka viettelee ja harrastaa seksiä hänen kanssaan. Nick ja Dale odottavat Bobbyn ja Harkenin talojen pihalla, valmiina murhaamaan nämä. Harken löytää Bobbyn puhelimen makuuhuoneestaan, etsii siitä Bobbyn osoitteen ja olettaa vaimollansa olevan salasuhde. Hän ajaa Bobbyn talolle ja tappaa hänet, jonka Nick salaisesti todistaa.


title: Kaameat pomot

text: Nick on suunniltaan teosta ja ajaa ylinopeutta, jolloin liikennekamera ottaa hänestä kuvan. Kolme ystävystä kokoontuvat keskustelemaan suunnitelmien mahdollisesta jatkosta. Poliisit ottavat heidät kiinni, sillä heistä liikennekamerakuva tekee heistä epäiltyjä Bobbyn murhaan. Näytön puuttuessa poliisin on pakko päästää kolmikko vapaaksi.


title: Kaameat pomot

text: He neuvottelevat jälleen Jonesin kanssa, mutta saavat kuulla ettei hän ole ikinä oikesti tappanut ketään. He huomaavat, että heidän ainoa keinonsa on saada Harken tunnustamaan murha ja salaa nauhoittaa tunnustus. Vahingon kautta kolmikko menee Harkenin yllätyssyntymäpäiväjuhliin. Nick ja Dale saavat Harkenin tunnustamaan murhan, mutta huomaavat että Kurt, jolla nauhuri, on harrastamassa seksiä Harkenin vaimon Rhondan kanssa. Harken uhkaa tappaa kaikki kolme. He pakenevat autolla Harkenin jahdatessa heitä. Kurt pyytää auton järjestelmältä apua, mutta järjestelmä luulee heidän olevan rikollisia ja pysäyttää auton. Harken saa heidät kiinni ja osoittaa heitä aseella. Hän ampuu itseään jalkaan, jotta voi uskotella tuleville poliiseille heidän murhanneen Bobbyn ja nyt yrittävän päästä eroon ainoasta todistajasta.


title: Kaameat pomot

text:
Poliisi pidättää Nickin, Dalen ja Kurtin, mutta auton järjestelmä paljastaa nauhoittaneensa koko keskustelun. Harken passitetaan vähintään 25 vuodeksi vankeuteen ja muiden syytteet hylätään. Nick ylennetään hallintoneuvoston johtajaksi uuden sadistisen toimitusjohtajan (Bob Newhart) alaisuuteen, Kurt palaa työhönsä uuden pomon alaisuuteen ja Dale kiristää Juliaa lopettamaan seksuaalisen häirinnän.
"Kaameat pomot" -elokuvan maailmanensi-ilta järjestettiin 30. kesäkuuta 2011 Grauman's Chinese Theatre -elokuvateatterissa Hollywoodissa, Kaliforniassa.


title: Kaameat pomot

text: 11. elokuuta 2011 mennessä "Kaameat pomot" on kerännyt 106,5 miljoonan Yhdysvaltain dollarin lipputulot Yhdysvalloissa ja Kanadassa sekä lisäksi 24,9 miljoonaa Yhdysvaltain dollaria maailmanlaajuisesti eli yhteensä 132 miljoonaa Yhdysvaltain dollaria maailmanlaajuisesti.


title: Kaameat pomot

text: "Kaameat pomot" julkaistiin 8. heinäkuuta 2011 Yhdysvalloissa ja Kanadassa yhteensä 3 040 elokuvateatterissa. Ensimmäisenä päivänään elokuva tuotti 9,9 miljoonaa Yhdysvaltain dollaria, joka on toiseksi paras tulos kesällä 2011, edellä vain "Bad Teacher" (12,2 miljoonaa). Avausviikonloppunaan elokuva tuotti yhteensä 28,3 miljoonaa dollaria, joka on noin 9,3 tuhatta dollaria jokaista teatteria kohti, jossa elokuvaa esitettiin. Elokuva oli avausviikonloppunsa toiseksi katsotuin, edellä vain "" (47,1 miljoonaa). Avausviikonlopun yleisöstä 51 % oli miehiä ja 64 % yli 25-vuotiaita.


title: Kaameat pomot

text: "Kaameat pomot" julkaistiin 7. heinäkuuta 2011 Yhdistyneissä arabiemiirikunnissa (258 108 dollaria) ja 8. heinäkuuta Virossa (24 471 dollaria), Latviassa (15 750 dollaria), Libanonissa (36 316 dollaria) ja Liettuassa (13 676 dollaria). Elokuva keräsi yhteensä 348,3 tuhannen dollarin lipputulot avausviikonloppuna ja yhteensä 855 009 dollarin lipputulot 17 päivän sisällä julkaisusta. Viikonvaihteessa 21.–24. heinäkuuta elokuva julkaistiin Iso-Britanniassa (3 386 876 dollaria), Kreikassa (367 845 dollaria), Israelissa (200 372 dollaria), Etekö-Afrikassa (193 632 dollaria), Norjassa (109 252 dollaria) ja Itä-Afrikassa (7 324 dollaria).


title: Kaameat pomot

text: Seth Gordon vahvisti heinäkuussa 2011, että neuvottelut mahdollisesta jatko-osasta olivat käynnissä johtuen ensimmäisen elokuvan taloudellisesta menestyksestä. Hän sanoi:


title: Kaameat pomot

text: WaterTower Music julkaisi elokuvan soundtrackin "Horrible Bosses: The Original Motion Picture Soundtrack" fyysisessä ja digitaalisessa muodossa 5. heinäkuuta 2011. Soundtrackin on säveltänyt Christopher Lennertz ja siihen ovat myötävaikuttaneet Pearl Jam -yhtyeen kitaristi Mike McCready, Dave Matthews Bandin basisti Stefan Lessard ja The Beastie Boysin yhteistyökumppani Money Mark. McCready, Lessard ja Mark tekivät yhteistyötä muusikoiden Matt Chamberlain, David Levita, Aaron Kaplan, Victor Indrizzo, Chris Chaney ja Davey Chegwidden kanssa.


title: Kaameat pomot

text: Soundtrack koostuu 33 kappaleesta ja se kestää 63 minuuttia.


title: Kaameat pomot

text: Nyt-liitteessä neljä kriitikkoa antoi elokuvalle pistekeskiarvon 1,8/5.


title: Lower Manhattan

text: Lower Manhattan (kutsutaan myös nimellä "downtown") on Manhattanin saaren eteläisin osa New Yorkin kaupungissa. Lower Manhattaniksi määritellään yleisesti alue, joka rajautuu pohjoisessa 14th Street -katuun, lännessä Hudsonjokeen, idässä East Riveriin ja etelässä New York Harboriin (joka tunnetaan myös nimellä Upper New York Bay). Hallinnollisesti Lower Manhattan kuuluu osa-alueeseen Manhattan Community District 1.


title: Lower Manhattan

text: Lower Manhattan tunnetaan erityisesti liiketalouden keskuksena. Alueella sijaitsevat Wall Street ja New Yorkin pörssi. Lower Manhattanilla sijaitsi myös syyskuun 11. päivän iskuissa vuonna 2001 tuhoutunut World Trade Center, jonka paikalle on rakenteilla uusi World Trade Center. Lower Manhattanilla sijaitsevat myös New Yorkin Chinatown ja Little Italy.


title: Lower Manhattan

text: Hollantilaiset perustivat Manhattanin ensimmäiset eurooppalaiset siirtokunnat saaren eteläkärkeen vuonna 1609. Ensimmäinen linnoitus rakennettiin nykyisen Battery Park -puiston paikalle suojelemaan Uusia-Alankomaita. 1900-luvun ensimmäisillä vuosikymmenillä Lower Manhattanilla olivat käynnissä suuret rakennustyöt, jolloin rakennettiin muun muassa 40 Wall Street, American International Building, Woolworth Building ja 20 Exchange Place. 1950-luvulla aloitettiin useiden muiden korkeiden rakennusten rakennustyöt. 1970-luvun alussa valmistui World Trade Center -toimistorakennuskompleksi. Toinen mittava toimistorakennusten keskittymä on World Financial Center, joka valmistui 1980-luvun puolivälissä.


title: Lower Manhattan

text: Lower Manhattan on Yhdysvaltain neljänneksi suurin liiketalousalue Midtown Manhattanin, Chicago Loopin ja Washingtonin jälkeen. Tulevaisuudessa sija nousee kolmanneksi uuden World Trade Centerin valmistuttua.


title: Jonathan Goldstein

text: Jonathan Goldstein on ainakin seuraavien henkilöiden nimi:


title: Robert Joy

text: Robert Joy (s. 17. elokuuta 1951) on kanadalainen näyttelijä. Parhaiten tunnettu roolistaan Dr. Sid Hammerback televisiosarjasta "". Hän näytteli myös Charlieta elokuvassa "Kuolleiden valtakunta" (2005).


title: Saxobeats

text: Saxobeats on romanialaislaulaja Alexandra Stanin elo-syyskuussa 2011 julkaistu debyyttialbumi. Albumi julkaistiin elokuun lopulla Ranskassa. Suomessa albumi julkaistiin 14. syyskuuta 2011.


title: Saxobeats

text: Albumin ensimmäisenä singlenä julkaistiin kappale Mr. Saxobeat ja toisena singlenä Get Back (ASAP).


title: Saxobeats

text: Albumi debytoi Suomen albumilistan sijalla 27.


title: Carlprit

text: Carlprit (oik. Rudi Schwamborn, s. 20. toukokuuta 1986) on Zimbabwessa syntynyt saksalainen räppäri ja näyttelijä. Hänen isoveljensä Herbert Schwamborn on Söhne Mannheims -yhtyeen jäsen. Vuonna 2009 hän teki merkittävimmät ilmestymisensä Cascadan hitti ”Evacuate the Dancefloor”, joka myi yli kolme miljoonaa kappaletta maailmanlaajuisesti. Vuonna 2011 Carlprit teki kappaleen romanialaisen laulajan Alexandra Stanin kanssa. One Million kappaleesta ei tullut hittiä mutta sen musiikkivideo sai YouTubessa yli kolme miljoonaa katselukertaa.


Jalkapallon alle 20-vuotiaiden maailmanmestaruuskilpailut 2011 olivat järjestyksessään 18. alle 20-vuotiaiden MM-kilpailut. Kilpailut järjestettiin Kolumbiassa 29. heinäkuuta – 20. elokuuta 2011. 20. elokuuta Estadio El Campínin stadionilla pelatussa loppuottelussa Brasilia kukisti Portugalin jatkoajalla 3–2. Kolumbian lisäksi isäntämaaksi oli ehdolla vain Venezuela.


title: Jalkapallon alle 20-vuotiaiden maailmanmestaruuskilpailut 2011

text: Turnauksen pelikaupungit julkistettiin 29. syyskuuta 2010. Pelipaikkoina toimivat Bogotá, Cali, Medellín, Manizales, Armenia, Cartagena, Pereira ja Barranquilla.


text: Kisoihin päässeet 24 joukkuetta jaettiin neljään arvontakoriin. Isäntämaa Kolumbia sijoitettiin ensimmäiseen koriin, ja loput maat sen jälkeen FIFA-rankingin perusteella.


text: Kolumbia asetettiin automaattisesti ensimmäiseen lohkoon. Tämän jälkeen ensimmäisestä korista arvottiin jokaiseen lohkoon yksi joukkue. Muut joukkueet arvottiin niin, että jokaisesta korista päätyi jokaiseen lohkoon yksi joukkue.


text: Lohkoarvonta suoritettiin 27. huhtikuuta 2011 Cartagenan Julio Cesar Turbay Ayala Convention Centressä.


text:
"Kellonajat Kolumbian normaaliaikaa (UTC-5)"
Jos kaksi tai usempi joukkue on tasapisteissä, lohkosijoitukset ratkaistaan seuraavasti:


text: Jos alkulohkojen jälkeen kaksi tai useampi lohkokolmonen on tasapisteissä, sijoitukset määritetään seuraavalla järjestelmällä:


text:
5 maalia
4 maalia
3 maalia
2 maalia


title: Tummansininen sävel

text: Tummansininen sävel on suomalaislaulaja Topi Sorsakosken postuumi studioalbumi, joka julkaistiin 26. lokakuuta 2011. Albumin ensimmäinen singlelohkaisu, "Tummansininen sävel", on alun perin Olavi Virran jo vuonna 1962 levyttämä käännösbiisi kappaleesta "Blue Melodie". Single jaettiin radioille soitettavaksi 22. elokuuta lähtien, ja digitaalisena singlenä kappale julkaistiin 16. syyskuuta. Niin singlevalinta kuin julkaisuaikataulukin oli Sorsakosken manageri Juhani Mansikkamäen mukaan sovittu Topi Sorsakosken kanssa ennen tämän menehtymistä. Levystä on julkaistu myös rajoitettu 2000 kpl:n numeroitu vinyylipainos.


title: Tummansininen sävel

text: Albumi debytoi Suomen virallisen listan sijalla 1, jolla se pysyi kolme ensimmäistä listaviikkoaan. Yhteensä albumi oli listalla 18 viikkoa.


title: Topi Mattila

text: Topi Mattila (s. 29. maaliskuuta 1946 Helsinki) on suomalainen mäkihyppääjä, jonka uran huippuhetkiä olivat Holmenkollenin kilpailun voitto vuonna 1969 sekä olympialaisten viides sija vuotta aiemmin.


title: Topi Mattila

text: Mattila sijoittui 19-vuotiaana Oslon MM-kilpailuissa 1966 pienessä mäessä 25:nneksi ja suurmäessä 31:nneksi. Grenoblen olympialaisissa 1968 hän oli pienessä mäessä viides ja suurmäessä kaatumisen jälkeen 49:s. Vysoké Tatryn MM-kilpailuissa 1970 hänen sijoituksensa olivat pienessä mäessä 38:s ja suurmäessä 29:s. Holmenkollenin kilpailun hän voitti vuonna 1969 hypättyään mäkiennätyksen 92 metriä. Uransa pisimmän hypyn, 125 metriä, hän hyppäsi Vikersundissa vuonna 1967.


title: Topi Mattila

text: Kouvolan Hiihtoseuraa edustanut Mattila voitti Suomen-mestaruuden pienessä mäessä vuosina 1968, 1969 ja 1970 sekä suurmäessä vuosina 1968 ja 1969. Puijon kilpailun hän voitti vuosina 1965 ja 1969 sekä Ounasvaaran kilpailun vuonna 1969. Falunissa hän sijoittui toiseksi vuonna 1968 ja Salpausselällä kolmanneksi vuonna 1967.


title: David Childs

text: David Childs (s. 1941, Princeton, New Jersey) on yhdysvaltalainen arkkitehti, joka työskentelee arkkitehtitoimisto Skidmore, Owings and Merrillissä. Childsin tunnetuimpia töitä ovat muun muassa One World Trade Centerin uusi suunnitelma ja uusi 7 World Trade Center.


title: Markku Maatela

text: Markku Maatela (s. 10. huhtikuuta 1941 Rovaniemi) on suomalainen uransa lopettanut mäkihyppääjä ja taiteilija.


title: Markku Maatela

text: Maatela voitti Vikersundin lentomäkiviikon vuonna 1960. Seuraavana vuonna hän sijoittui Oberstdorfin lentomäessä seitsemänneksi hypättyään kaikkien aikojen toiseksi pisimmän suomalaishypyn 136 metriä. Lahden MM-kilpailuissa 1958 hän oli varamiehenä ja neljä vuotta myöhemmin hän jäi niukasti Zakopanen MM-kisajoukkueen ulkopuolelle. Ounasvaaran kisoissa Maatela sijoittui parhaimmillaan kolmanneksi.


title: Markku Maatela

text: Markku Maatelan veli Martti Maatela oli yhdistetyn maajoukkuemies.


title: Martti Maatela

text: Martti Maatela (s. 21. syyskuuta 1935 Rovaniemi; k. 26. marraskuuta 2013 Kemi) oli suomalainen yhdistetyn hiihtäjä.


title: Martti Maatela

text: Maatela sijoittui Lahden MM-kilpailuissa 1958 yhdistetyssä neljänneksi oltuaan mäkiosuuden paras ja hävittyään pronssimitalisti Gunder Gundersenille lopulta vain 0,5 pistettä. Squaw Valleyn olympialaisissa 1960 hän sijoittui 23:nneksi. Ounasvaaran kisoissa hän voitti vuosina 1958, 1959 ja 1961 sekä Puijolla vuonna 1959. Vuoden 1959 saavutuksiin kuuluivat myös SM-hopea, Salpausselän Kisojen kolmas sija sekä Holmenkollenin neljäs sija. Seuratasolla hän edusti Ounasvaaran Hiihtoseuraa.


title: Martti Maatela

text: Martti Maatelan veli Markku Maatela kilpaili mäkihyppääjänä.


title: Greenwich Street

text: Greenwich Street on etelä-pohjois-suunnassa kulkeva katu New Yorkin kaupungissa, Manhattanilla. Katu ulottuu pohjoisimmillaan 9th Avenuen ja Gansevoort Streetin risteykseen Meatpacking Districtillä ja etelässä se loppuu Battery Parkiin. World Trade Centerin alueen kohdalla Greenwich Street risteytyy Vesey- ja Liberty Streetin kanssa.


title: Greenwich Street

text: Kaupunginosat, joiden läpi Greenwich Street kulkee, ovat: West Village, Hudson Square, Tribeca ja Meatpacking District.


title: Ossi Laaksonen

text: Ossi Laaksonen (s. 27. kesäkuuta 1936 Lahti) on suomalainen mäkihyppääjä. Hän voitti 17-vuotiaana vuonna 1954 Planican lentomäkiviikon ja sijoittui Salpausselällä kolmanneksi. Seuraavana vuonna hän sijoittui Sveitsin mäkiviikolla viidenneksi voitettuaan kaksi osakilpailua mutta kaaduttuaan kahdessa muussa. Cortina d'Ampezzon esiolympialaisissa hän kaatui pahasti mäkiennätyksen ylittäneen 82-metrisen hyppynsä. Salpausselällä hän oli tuona vuonna jälleen kolmas. Kesällä 1955 hän sai liikenneonnettomuudessa pahan nilkkavamman. Vuonna 1958 hän saavutti SM-pronssia ja sijoittui Ounasvaaralla toiseksi mutta jäi Lahden MM-kisajoukkueen varamieheksi. Seuratasolla Laaksonen edusti Lahden Hiihtoseuraa.


title: Tython

text: Tython on fiktiivinen planeetta Tähtien sodan Expanded Universessä. Kerrotaan että voima havaittiin ensimmäisen kerran Tythonilla, jossa ensimmäiset jeditkin syntyivät.


title: Tython

text: Tämän maailman kirkkaimmat ja parhaat filosofit, papit, tutkijat ja soturit kokoontuivat 36453 BBY keskustelemaan löydöistään mukana arvoituksellinen, mystinen Ashla(voiman valoisa puoli). Toisinajattelijat, jotka käyttivät Bogania(voiman pimeä puoli) lopulta synnyttivät noin 25793 BBY, kipinät Voima sotiin Tythonilla. Tuhkasta näiden sotien nousi varhain Jedi.


title: Tython

text: Aluksi jedi uskoi että voimaa pystyisi käyttämään vain tythonilla , vaikka tämä myöhemmin toisin todistetaan Kun ennakoiva ryhmä lähti Tythonista muihin maailmoihin, tullakseen jediritareiksi. Jedi päätti perustaa tythoniin filosofia koulun ,jossa määritellään valoisa puoli ja pimeä puoli voimasta (vastaava,kun antiikin Ashla ja Bogan), elävä voima ja yhdentymisvoimana.


title: Tython

text: Tythonin sijainti oli kadotettu jossain vaiheessa, mutta myöhemmin se löydettiin uudelleen Suuren Galaksisen sodan alkupuolella Jedi Satele Shanin johdosta. Coruscanttin hyökkäyksen jälkeen vuonna 3653 BBY, jedien ensisijainen asuinpaikka oli Tythonin jeditemppeli. Siellä heidän tehtäväksi tuli uudelleenrakentaa Jedien-Sääty huolimatta kohtaamistaan ongelmista paikallisten twi'lek pyhiinvaeltaja siirtomaan kannsa ja salaperäisen vaikutuksen joka oli peräisin itse maailmasta. Ryhmä Marauders, tunnetaan tunnetaan myös FleshRaiders , alkoivat hyökätä tythonin asukkaiden kimppuun . Tythonin asukkaat pyysivät apua Jedeiltä voidakseen kostaa Raidersseille, mutta jedineuvosto kieltäytyi sekaantumasta paikallisten asioihin.


title: Vallisaari

text: Vallisaari () on saari Helsingin edustalla, Suomenlinnan ja Santahaminan välissä. Suomenlinnasta sen erottaa Kustaanmiekan salmi. Saaren yhdistää maapenger viereiseen Kuninkaansaareen.


title: Vallisaari

text: Saaren nimi on vaihdellut asiakirjoissa ja kartoissa useaan otteeseen: Träsköön (1640), Skantz Landhet (1696), Träskholmen (1755), Skants Landet (1766 ja 1775), Båkholmen eller Skantzlandet (1774), Skansland (1842), Alexandersön (1900), Skanslandet (1902) ja Alexanderön (1915). Nykyiset nimet Vallisaari – Skanslandet ovat olleet käytössä vuodesta 1918.


title: Vallisaari

text: Saaren sotilaallinen historia alkoi, kun Kustaanmiekkaan tehtiin 1554 ensimmäiset suojavallit. Kun Suomenlinnaa 1700-luvulla alettiin rakentaa, myös Vallisaareen rakennettiin pieni linnake. Muutoin saari toimi linnoituksen huoltoalueena, jossa laidunnettiin karjaa ja josta haettiin polttopuita. Vuosisadan lopulla Vallisaaresta tuli luotsien tukikohta.


title: Vallisaari

text: Krimin sodan jälkeen 1854–1855 tehtiin linnoitustöitä, ja Aleksanteri II vieraili saarella 1863 tarkastuskäynnillä. Häntä varten tehtiin graniittitie ja portaat. Luotsien asunnoiksi saaren pohjoisrannalle rakennettiin vuonna 1878 Luotsitalo.


title: Vallisaari

text: Viaporin kapinan yhteydessä saarella käytiin 1906 tulitaistelu.


title: Vallisaari

text: Vuodesta 1918 lähtien saari oli Suomen puolustusvoimien käytössä vuoteen 2012 saakka. Siellä toimi asevarastoja sekä toisen maailmansodan aikana myös ilmavalvontatutka "Raija".


title: Vallisaari

text: Saarella tapahtui 9. heinäkuuta 1937 tuhoisa ammusvaraston räjähdys, jossa kuoli 12 henkeä. Vuodesta 1946 kesään 1965 saarella toimi puolustusvoimien alainen Keskussääasema.


title: Vallisaari

text: Saaren asukasluku oli suurimmillaan 1950-luvulla, jolloin siellä asui noin 300 henkilöä, enimmäkseen valtion palveluksessa olevia siviilihenkilöitä. Siellä toimi tuolloin myös kauppa, kansakoulu, kuoro, nuorisoseura ja partio. Luotsit kuitenkin olivat poistuneet saarelta jo 1920-luvulla. Vuodesta 1996 saari ei enää ole ollut asuttu, ja merivoimien vuokrasopimus päättyi 2012. Saarelta on raivattu käytön jälkiä vuodesta 2008 lähtien.


title: Vallisaari

text: Vielä puolustusvoimien luovuttua saaresta yleisön liikkuminen on ollut rajoitettua, koska vuoden 1937 räjähdyksen jäljiltä maastossa on räjähteitä.


title: Vallisaari

text: Saaren tulevan käytön suunnittelu alkoi edetä kesäkuusta 2012, jolloin muodostettiin suunnittelutyöryhmä. Sen jäsenet edustivat eri valtionelimiä, kuten Metsähallitusta, Senaatti-kiinteistöjä, Museovirastoa ja eri ministeriöitä. Sitä johtaa budjettineuvos Helena Tarkka. Työryhmän toimenkuvaan kuuluivat myös Kuninkaansaari ja Kuivasaari. Työryhmän ehdotus julkistettiin maaliskuussa 2013. Työryhmän näkemyksen mukaan saaria on pyrittävä kehittämään niin, että ne avataan vaiheittain virkistys- ja ulkoilukäyttöön, ja matkailua niillä kehitetään hyödyntäen saarten kulttuuri- ja sotahistoriaa, luontoa ja yhteyttä Suomenlinnan maailmanperintökohteeseen.


title: Vallisaari

text: Keväällä 2016 Vallisaari ja Kuninkaansaari avautuivat yleisölle virkistystä ja luontomatkailua varten, ja sinne alkoi myös säännöllinen vuoroveneyhteys Kauppatorilta. Saaren toiminnasta vastaa Metsähallituksen luontopalvelut. Saarien käyttöä ja kehittämistä varten on tehty maankäytön yleissuunnitelma.


title: Vallisaari

text: Saari kuuluu valtakunnallisesti merkittävään rakennettuun kulttuuriympäristöön ja Suomenlinnan Unescon maailmanperintökohteen suojavyöhykkeeseen (buffer-zone). Saarella sijaitsee myös 1999 suojeltu 0,55 hehtaarin tervaleppäkorpi. Lisäksi Vallisaaresta lähialueineen on tavattu 2008 mennessä 76 uhanalaista, silmälläpidettävää tai luontodirektiivin lajia.


title: Vallisaari

text: Vallisaaren eteläosa pysyy toistaiseksi suljettuna turvallisuussyistä (poliisilain 52 §:n nojalla annetun asetuksen 1104/2013 mukainen liikkumis- ja oleskelurajoitusalue) ja eteläosaan rantautuminen ja siellä liikkuminen on kielletty rangaistuksen uhalla.


title: Pentti Heino

text: Pentti Heino (s. 10. joulukuuta 1926 Hollola) on suomalainen uransa lopettanut mäkihyppääjä ja soutaja.


title: Pentti Heino

text: Useita mäkihypyn ja yhdistetyn Suomen-mestaruuksia nuorten sarjassa voittanut Heino saavutti vuonna 1949 mäkihypyssä SM-pronssia ja sijoittui Salpausselällä toiseksi. Rumfordin MM-kilpailuissa 1950 hän sijoittui mäkihypyssä 19:nneksi. Seuratasolla Heino edusti Lahden Hiihtoseuraa.


title: Pentti Heino

text: Soudussa Heino saavutti Pauli Salosen kanssa SM-hopeaa pariairokaksikossa vuonna 1953.


title: ORP Sokół (2002)

text: ORP Sokół on Puolan laivaston Kobben-luokan sukellusvene. Alus on entinen Norjan laivaston "KNM Stord", jonka Norjan hallitus luovutti Puolalle 2002. Se on modernisoitu Gdanskissa.


title: ORP Sokół (2002)

text: Norja tilasi aluksen Nordseewerkeltä Emdenistä. Sen köli laskettiin 1964 ja alus laskettiin vesille 2. syyskuuta 1966 nimellä "KNM Stord". Alus valmistui 9. helmikuuta 1967.


title: ORP Sokół (2002)

text: Alus on Puolan merivoimien palveluksessa 2013, mutta sen modernisointi on viivästynyt rahoitusvaikeuksien vuoksi.


title: Fenham

text: Fenham on Newcastle upon Tynen kaupunginosa ja äänestysalue. Fenhamissa oli vuoden 2001 väestönlaskennan mukaan 10 865 asukasta. Osa Fenhamista kuitenkin kuuluu Wingroven äänestysalueeseen.


title: Fenham

text: Fenham oli pitkään maaseutua Newcastlen ulkopuolella, ja sinne alkoi vasta 1900-luvun alkupuolella kehittyä kaupunkimaista asutusta. Vuonna 1904 se liitettiin Newcastleen, ja seuraavana vuonna sinne valmistui ensimmäinen julkinen rakennus, St Monican kirkko. Kun Fenhamiin saatiin raitiovaunulinja 1907, alueelle alettiin rakentaa asuntoja suuremassa mittakaavassa. Kun liikenneyhteydet Fenhamiin alkoi parantua, niin sinne rakennettiin lisää taloja, ja monet alueen suuremmista rakennuksista ovat ylemmän keskiluokan taloja 1900-luvun alusta. Maailmansotien aikana Fenhamiin rakennettiin asuntoja sotasankareille.


title: Charles Holden

text: Charles Henry Holden (12. toukokuuta 1875 Bolton, Yhdistynyt kuningaskunta – 1. toukokuuta 1960 Harmer Green, Yhdistynyt kuningaskunta) oli brittiläinen arkkitehti, joka tunnetaan etenkin useiden Lontoon metroasemien, Bristolin pääkirjaston, Underground Electric Railways Company of Londonin pääkonttorin ja Lontoon yliopiston Senate Housen suunnittelijana.


title: ORP Bielik

text: ORP Bielik on Puolan laivaston Kobben-luokan sukellusvene. Alus on entinen Norjan laivaston "KNM Svenner", jonka Norjan hallitus luovutti Puolalle 2002. Se on modernisoitu Gdańskissa.


title: ORP Bielik

text: Alus tilattiin Nordseewerkeltä Emdenistä osana heinäkuussa 1959 hyväksyttyä viiden vuoden hankintaohjelmaa. Sen köli laskettiin 1965 ja alus laskettiin vesille 27. tammikuuta 1967. Alus valmistui 1. heinäkuuta 1967. Luokan muista aluksista poiketen alus varustettiin upseerien kouluttamiseksi kahdella periskoopilla ja sen runko on metrin pidempi.


title: ORP Bielik


title: Vallisaari (täsmennyssivu)

text: Vallisaari tarkoittaa muun muassa seuraavia:


title: Hanhennokkavalas

text: Hanhennokkavalas eli aiemmalta nimeltään cuvierinvalas ("Ziphius cavirostris") on laajimmalle levinnyt nokkavalaiden heimon laji ja sukunsa ainoa laji. Lajin tieteellinen nimi tulee latinan sanoista "cavus" (ontto) ja "rostrum" (kuono, nokka), jotka viittaavat valaan päässä hengitysaukon edessä olevaan kuoppaan.


title: Hanhennokkavalas

text: Hanhennokkavalas kasvaa noin 6,5–7 metriä pitkäksi ja painaa keskimäärin kolme tonnia. Naaraat ovat suurempia kuin koiraat. Niillä on pieni pää ja selvästi erottuva niska. Väritys vaihtelee yksilön ja asuinalueen mukaan, Atlantilla siniharmaa sävy vallitsee, kun taas Indopasifisella merialueella ovat vallalla ruskean sävyt. Varsinkin vanhoilla koirailla pää on vaaleampi kuin vartalo. Valaan suupielet kaartuvat ylöspäin, se näyttää virnistelevän.


title: Hanhennokkavalas

text: Hanhennokkavalaita tavataan muilla maailman merialueilla paitsi lähellä napaseutuja tai kovin matalilla alueilla. Ne välttävät alle kymmenen asteen lämpötiloja ja alle tuhannen metrin syvyyksiä.


title: Hanhennokkavalas

text: Hanhennokkavalas syö mustekaloja ja syvänmeren kalalajeja.


title: Hanhennokkavalas

text: Metsästys ei ole ollut uhkana hanhennokkavalaille, mutta on epäilty että ajoittain havaittavat onnettomuudet, joissa suuri joukko hanhennokkavalaita ajautuu maihin ja kuolee, ovat liittyneet ihmisen valtameressä tuottamaan melusaasteeseen ja sonarien käyttöön.


title: Vallisaari (Viro)

text: Vallisaari () on kylä Virossa Narvan ja Vaskinarvan ("Vasknarva") välillä. Venäjä ja Ruotsi solmivat kylässä 20. joulukuuta 1658 kolme vuotta kestäneen Vallisaaren välirauhan. Sopimuksen mukaan Venäjälle jäivät sen Liivinmaalta valloittamat alueet.


title: Leazes Park

text: Leazes Park on puisto Newcastle upon Tynen kaupungissa, Englannissa. Se oli kaupungin ensimmäinen yleinen puisto ja sijaitsee aivan St James' Park -jalkapallostadionin takana Richardson Roadin ja Barrack Roadin välissä. Puistossa on tenniskenttiä, koripallokenttä ja mahdollisuus vuokrata soutuveneitä, joilla voi soutaa puistossa olevalla järvellä.


title: Leazes Park

text: Newcastlen asukkaat toivoivat julkista puistoa kaupunkiin 1800-luvun puolivälissä. Vuonna 1857 peräti 3 000 työmiestä esitti vetoomuksen kaupungille sellaisen paikan perustamiselle, jossa asukkaat voisivat virkistäytyä. Seuraavana vuonna asetettiin komitea tutkimaan puistolle sopivaa paikkaa, mutta vasta 23. joulukuuta 1873 valtuutettu Charles Hamond avasi Leazes Parkin. Sen oli suunnitellut kaupungin mittamies John Fulton, ja sen pohjakaava oli pitkälti samanlainen kuin muiden samaan aikaan Englannissa rakennettujen puistojen. Puiston keskellä on järvi, joka luotiin Lort Burn -nimiseen pieneen puroon. Puistoon rakennettiin myös soittolava ja terassi.


title: Leazes Park

text: Leazes Parkiin on myöhemmin rakennettu lisää rakennelmia, ja sitä on myös peruskorjattu. Se on ympäröity metalliaidalla, ja vuonna 1897 sinne rakennettiin juhlaportti juhlistamaan kuningatar Viktorian 60-vuotisjuhlaa hallitsijana. Charles Hamondin rintakuva asetettiin vuonna 1905 keskelle terassia. Puisto on ollut tämän jälkeen ahkerassa käytössä, ja 1980-luvulla havaittiin sen olevan kunnostuksen tarpeessa. Puiston kunnostustyöt mahdollistuivat, kun Heritage Lottery Fund lahjoitti niitä varten 3,7 miljoonaa puntaa vuonna 2001.


title: André Planché

text: André Planché (myöhemmin Andrew Planche, n. 1727–1809) oli keraamikko, joka eli ja työskenteli Englannissa Derbyn kaupungissa.


title: André Planché

text: Planché oli ranskalaisten hugenottipakolaisten poika, joka syntyi ilmeisesti Englannissa ja kastettiin Lontoon Sohossa. Noin 12–13-vuotiaana poika pääsi oppisopimuksella kultasepän harjoittelijaksi Lontoossa. Keramiikan työstämistä hän on saattanut oppia isältään, joka oli ollut aikanaan Meissenissä töissä. Jo 17-vuotiaana Andrew (hän oli vaihtanut nimensä jo Lontoossa) valmisti pieniä posliiniesineitä Derbyssä. Vuonna 1749 hän työskenteli William Littlerille. Viimeistään vuonna 1751 hänen tiedetään asettuneen Derbyyn, sillä kirkonkirjoista löytyy merkintä kahden pojan ristiäisistä Pyhän Alkmundin kirkossa. Myöhemmin poikia syntyi vielä kaksi lisää. On myös säilynyt sopimus hänen osakkuudestaan William Duesburyn yrityksessä Nottingham Roadilla. Siitä kehittyi myöhemmin Royal Crown Derbyn posliinitehdas.


title: André Planché

text: Planchén aikakaudella, joka jatkui vuoteen 1756, ja muutamia vuosia sen jälkeeskin, Derbyn posliinintuotanto keskittyi koriste-esineisiin ja astioita tuotettiin vain vähän. Tuotteet eivät kestäneet kiehuvaa vettä. Jo vuonna 1756 Planché muutti Derbystä Lontooseen jatkaakseen kultasepän työtään. Vuonna 1764 hän siirtyi teatterialalle. Vuodesta 1768 alkaen hän työskenteli Bathissa paikallisessa teatterissa yli kolmenkymmenen vuoden ajan.


title: André Planché

text: Planchén tuottamia posliiniesineitä on Derbyn kaupunginmuseossa sekä Victoria and Albert Museumissa Lontoossa.


title: Rasvakeitin

text: Rasvakeitin (tunnettu myös nimellä friteerauskeitin) on kodinkone, jolla kypsennetään ruokaa rasvaan upotettuna. Rasvakeittimellä valmistetaan muun muassa ranskalaisia perunoita.


title: Rasvakeitin

text: Keittimen vajaatoiminta tai käyttäjän kokemattomuus voi aiheuttaa tulipalon vakavin seurauksin. Myös veden käyttö liekkien sammuttamisessa pahentaa tilannetta radikaalisti. Rasvankeittimille on olemassa erityiset palosammuttimet. Jotkut keittimet sisältävät automaattisen sammutusjärjestelmän, joka aktivoituu kun se käy liian kuumaksi, kuten ollessaan tyhjillään. Useimmissa keittimissä on myös reset -nappi, joka antaa koneen jäähtyä tiettyyn asteeseen. Jos koneessa ei ole reset-nappia, tulisi käyttäjän selvittää laitteen kunto automaattisen sammutuksen jälkeen.


title: CONCACAF:n karsinnat jalkapallon maailmanmestaruuskilpailuihin 2014

text: Vuoden 2014 jalkapallon MM-kilpailujen karsintoihin osallistui Pohjois- ja Väli-Amerikan sekä Karibian maanosaliitosta CONCACAF:sta 35 joukkuetta, jotka kilpailivat 3,5 paikasta Brasiliassa pelattavaan lopputurnaukseen. Karsinnat alkoivat 15. kesäkuuta 2011 ja päättyivät CONCACAF:n osalta 20. marraskuuta 2013. Suoran turnauspaikan sai karsintojen kolme parasta joukkuetta ja karsintojen neljäs pelasi jatkokarsinnan voittajan kanssa.


text: CONCACAFin karsinnat jaettiin neljään kierrokseen. Ensimmäiselle kierrokselle osallistui alueen 10 huonoiten sijoitettua valtiota FIFA-rankingin perusteella. Näistä joukkueista arvottiin viisi otteluparia, jotka pelasivat kaksiosaisen ottelusarjan, joiden voittajat etenivät toiselle kierrokselle. Toiselle kierrokselle osallistuivat viisi ensimmäisen kierroksen voittajaa sekä 19 seuraavaksi sijoitettua valtiota. Nämä jaettiin neljään arvontakoriin FIFA-rankingin perusteella, ja jokaisesta arvontakorista valittiin yksi valtio yhteen karsintalohkoon, joita toisella kierroksella oli yhteensä kuusi. Kolmannelle kierrokselle pääsivät toisen kierroksen lohkovoittajat. Kolmannelle kierrokselle osallistuivat myös kuusi parhaiten sijoitettua valtiota. Kolmannelle kierrokselle osallistuneet valtiot sijoitettiin kolmeen arvontakoriin, joista muodostettiin kolme karsintalohkoa. Kolmannen kierroksen lohkojen voittajat ja toiset etenivät neljännelle kierrokselle, joka pelattiin sarjamuotoisesti. Tämän karsintasarjan kolme parasta etenivät suoraan Brasiliassa pelattavaan lopputurnaukseen, ja neljäs pelasi kaksoisottelun voittajan kanssa pääsystä MM-lopputurnaukseen.


text: FIFA on päättänyt kaikille maanosille yhteisestä tavasta ratkaista sijoitukset joukkueitten kesken:


text: Ensimmäiselle kierrokselle osallistuivat kymmenen huonointen FIFA-rankattua valtiota, jotka pelasivat kaksiosaisen ottelusarjan. Ottelut pelattiin 15. kesäkuuta ja 17. heinäkuuta 2011 välisenä aikana. Ottelujen voittajat etenivät toiselle kierrokselle.


text: Ensimmäinen osaottelu jouduttiin pelaamaan Trinidad ja Tobagossa, koska Montserratissa ei ole sopivaa jalkapallostadionia. Toinen osaottelu pelattiin Hondurasissa, koska FIFA epäili, että ottelua ei voitu pelata turvallisesti Belizessä.


text: Koska Anguillassa ei ollut sopivaa jalkapallostadionia, pelattiin kummatkin ottelut Dominikaanisessa tasavallassa.


text: Toiselle kierrokselle osallistuivat viisi ensimmäisen kierroksen voittajaa, sekä CONCACAF:n alueen sijoille 7. – 25. FIFA-rankingissa sijoitetut joukkueet.


text:
Toiselle kierrokselle osallistuvat joukkueet jaettiin neljään arvontakoriin, joista jokaisesta otettiin yksi joukkue jokaiseen lohkoon. Valtiot sijoitettiin koreihin FIFA-rankingin perusteella. Arvonta suoritettiin Rio de Janeirossa 30. heinäkuuta 2011.
* ensimmäisen kierroksen voittajia


text: Bahama vetäytyi karsinnoista. Syyksi se ilmoitti Thomas Robinson Stadiumin keskeneräisyyden.


text: Kolmannelle kierrokselle osallistuivat FIFA-rankingissa kuusi parhaiten sijoitettua joukkuetta, sekä toisen kierroksen lohkojen voittajat.


text: Kolmannelle kierrokselle osallistuvat joukkueet jaettiin kolmeen arvontakoriin. Kahdesta ensimmäisestä korista otettiin yksi joukkue jokaiseen lohkoon ja kolmannesta korista kaksi. Valtiot sijoitettiin koreihin FIFA-rankingin perusteella. Arvonta suoritettiin Rio de Janeirossa 30. heinäkuuta 2011.


text: Neljännelle kierrokselle osallistuivat kolmannen kierroksen lohkojen kaksi parasta valtiota.


title: Tony Sparano

text: Anthony "Tony" Sparano III (7. lokakuuta 1961 West Haven, Connecticut – 22. heinäkuuta 2018) oli yhdysvaltalainen amerikkalaisen jalkapallon valmentaja. Hän toimi vuosina 2008–2011 Miami Dolphinsin päävalmentajana. Tätä ennen hän toimi Dallas Cowboysin hyökkäyksen linjan valmentajana Bill Parcellsin alaisuudessa. Vuonna 2008 Parcells palkattiin Dolphinsin presidentiksi ja hän puolestaan palkkasi Sparanon joukkueen uudeksi päävalmentajaksi. Sparano on toiminut yliopistotasolla New Havenin yliopiston päävalmentajana.


title: Tony Sparano

text: Kesken kauden 2014 Sparano nimettiin Oakland Raidersin tilapäiseksi päävalmentajaksi Dennis Allenin saatua potkut.


title: Rex Ryan

text: Rex Ryan (s. 13. joulukuuta 1962 Ardmore, Oklahoma) on yhdysvaltalainen amerikkalaisen jalkapallon valmentaja. Hänen isänsä Buddy Ryan toimi Philadelphia Eaglesin ja Arizona Cardinalsin päävalmentajana sekä Chicago Bearsin puolustuksen koordinaattorina joukkueen voittaessa Super Bowlin vuonna 1985. Hänen veljensä Rob Ryan on puolestaan toiminut puolustuksen koordinaattorina useissa NFL:n joukkueissa. Rex Ryan on tunnettu värikkäistä lausunnoistaan, räväkästä kielenkäytöstä sekä kivenkovasta itseluottamuksesta. Hän on myös erittäin suosittu pelaajien keskuudessa.


title: Rex Ryan

text: Rex Ryan työskenteli apuvalmentajana NFL:ssä 22 vuoden ajan, kunnes New York Jets palkkasi hänet päävalmentajakseen vuonna 2009. Ryanin kausi Jetsin päävalmentajana alkoi menestyksekkäästi, sillä joukkue pääsi konferenssifinaaleihin kausilla 2009 ja 2010. Tämän jälkeen pudotuspelit jäivät haaveeksi, johon pääsyy olivat pelinrakentajien heikot esitykset. Kaudella 2014 Jets voitti vain 4 ottelua ja Ryan sai potkut. Hän löysi kuitenkin uuden työnantajan nopeasti, kun Buffalo Bills palkkasi hänet päävalmentajakseen viisivuotisella sopimuksella tammikuussa 2015. Ryanin kausi Buffalon päävalmentajan ei ollut menestyksekäs. Joukkue jäi Ryanin kahdella ensimmäisellä kaudella pudotuspelien ulkopuolelle, jonka jälkeen hän sai potkut.


title: Kalarippayattu

text: Kalarippayattu on Keralan osavaltiosta, Intiasta lähtöisin oleva taistelulaji. Sitä pidetään yhtenä maailman vanhimmista taistelululajeista. Sen arvioidaan syntyneen jo n. 900-luvulla eaa. Legendan mukaan kalarippayattun perustajana pidetään Vishnun kuudetta avatarta Parasuramaa, joka loi lajin suojellakseen temppeliään pahalta.


title: Kalarippayattu

text: Laji liittyy läheisesti taistelutanssiin ja se pitää sisällään useita moderneja ja perinteisiä aseita sekä otteita, lyöntejä ja hyppy- sekä lentopotkuja. Lajin harjoitteluun kuuluvat oleellisena osana myös parantaminen ja hermopisteiden, hieronnan sekä meditoinnin hyödyntäminen.


title: Kalarippayattu

text: Kalarippayattussa on nykyisin kolme pääsuuntaa: "pohjoinen tyyli", "eteläinen tyyli" ja "keskinen tyyli". Pohjoisessa tyylissä painotetaan aseharjoittelua. Harjoitteluun kuuluu myös hieronta sekä muinaiset intialaiset lääkintäopit.


title: Kalarippayattu

text: Eteläinen tyyli painottaa voimakkaasti aseettomia tekniikoita, muotoja ja aseistariisuntaa. Harjoitteita tehdään pareittain, paljain käsin ottelemisena, otteina ja hermopistetekniikkoina. Eteläiseen tyyliin kuuluu myös harjoittelu aseilla, kuten lyhyellä sauvalla, kaksiteräisellä miekalla, tikarilla, pitkällä miekalla, veitsellä ja kepillä. Tämän lisäksi tyyliin kuuluu myös hieronta, filosofiset opit ja muinainen lääketiede.


title: Kalarippayattu

text: Keskinen tyyli lainaa pohjoisesta ja eteläisestä tyylistä ja lisää niihin omia harjoituksia ja taistelutekniikoita. Näihin kuuluvat esimerkiksi useat erilaiset mattotaistelutekniikat.


title: Gholamreza Takhti

text: Gholamreza Takhti (, 27. toukokuuta 1930 Teheran – 7. tammikuuta 1968 Teheran) oli iranilainen vapaapainija, olympiavoittaja, maailmanmestari ja Aasian kisojen voittaja.


title: Gholamreza Takhti

text: 79–97 kilogramman painoluokissa paininut Takhti voitti painijanurallaan vapaapainissa olympiakultaa Melbournessa 1956, olympiahopeaa Helsingissä 1952 ja Roomassa 1960, kaksi maailmanmestaruutta ja yhteensä neljä MM-mitalia sekä Aasian kisojen kultamitalin.


title: Gholamreza Takhti

text: Takhti oli kotimaassaan Iranissa hyväsydämisenä tunnettu ja äärimmäisen suosittu henkilö. Hän muun muassa auttoi maassa vuonna 1962 tapahtuneen suuren maanjäristyksen uhreja keräämällä itse rahaa ja jakamalla heille huopia ja ruokaa. Ottelussaan neuvostoliittolaista Aleksandr Medvediä vastaan Takhti varoi tämän toista jalkaa, jonka tiesi olleen loukkaantumisen jäljiltä heikossa kunnossa.


title: Gholamreza Takhti

text: Takhti kuoli vuonna 1968 37-vuotiaana. Virallisesti hän teki itsemurhan, mutta kuolintavaksi on myös epäilty poliittisesta aktiivisuudesta johtunutta murhaa. Hänen hautajaisiinsa osallistui satoja tuhansia ihmisiä. Vuonna 2007 Takhti nimettiin kansainväliseen painin hall of fameen.


title: Vaikenemisen laki

text: Vaikenemisen laki ("Code of Silence") on vuonna 1985 ensi-iltansa saanut yhdysvaltalainen toimintaelokuva. Sen on ohjannut Andrew Davis ja käsikirjoittanut Michael Butler yhdessä Dennis Shryackin ja Mike Grayn kanssa. Pääosassa esiintyy Chuck Norris.


title: Vaikenemisen laki

text: Eddie Cusack on chicagolainen poliisi, joka yrittää pidättää Comacho jengin. Heidän johtajansa kostaa Cusackin johtaman väijytyksen menetykset tappamalla Luna-perheen ja sieppaamalla perheen tyttären Dianan. Cusack joutuu lopulta yksi kohtaamaan Tony Lunan ja Luis Comachon, koska kukaan poliisiyksiköstä ei ole halukas auttamaan häntä rikottuaan vaikenemisen lain. Todistettuaan oikeudessa toista poliisia vastaan, joka murhasi aseettoman teini-ikäisen.


title: Vaikenemisen laki

text: "Video-oppaassa" vuodelta 1994 Kari Salminen sanoo "Vaikenemisen lakia" alakuloisen realisminsa ansiosta erilaiseksi Chuck Norris -elokuvaksi ja antaa sille kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" antaa elokuvalle kaksi tähteä neljästä.


title: Trakain rautatieasema

text: Trakain rautatieasema () on pieni rautatieasema matkailullisesti suositussa Trakaissa rautateitse 28 kilometriä Liettuan pääkaupunki Vilnan lounaispuolella. Liettuan rautatiet liikennöi sinne kymmenkunta kertaa päivässä Vilnan keskusasemalta paikallisliikenteen junilla. Paikallisjunamatka Vilnan asemalta kestää noin 45 minuuttia. Matkaa Trakain asemalta Trakain linnaan on noin 3 kilometriä.


title: Salomoninpöllö

text: Salomoninpöllö ("Ninox jacquinoti") on pöllöihin kuuluva lintu.


title: Salomoninpöllö

text: Sitä tavataan ainoastaan Papua-Uudella-Guinealla ja Salomonsaarilla Sen elinpiiriä ovat subtrooppiset ja trooppiset alavat ja vuoristoseudut. Se on yleinen omalla elinalueellaan.


title: Salomoninpöllö

text: Sen alapuoli on ruosteenruskea, joskus valkotäpläinen tai -raitainen. Sillä on harmaanruskea naamakiehkura, keltaiset silmät, harmaa nokka ja valkoiset kulmakarvat. Vatsapuoli on kermanvaalea, eikä siinä ole merkkejä, joten se näyttää nuorelta pöllöltä.


title: Salomoninpöllö

text: Se on yölintu ja viettää päivät yleensä yksin tai pareittain puun rungon oksanhaarassa.


title: Sumbanhaukkapöllö

text: Sumbanhaukkapöllö ("Ninox rudolfi") on pöllöihin kuuluva lintu.


title: Sumbanhaukkapöllö

text: Sitä tavataan Indonesiassa  Sumban saarella.


title: Sumbanhaukkapöllö

text: Sen elinpiiriä ovat subtrooppiset ja trooppiset kuivat ja kosteat alavat metsät aina 1000 metrin korkeuteen saakka.


title: Sumbanhaukkapöllö

text: Sitä on pidetty harvinaisena ja sanottu sen elävän yksin, pareittain tai pieninä hajanaisina neljänkin linnun ryhminä, mutta tuoreimpien havaintojen mukaan se elää laajalla alueella ja on kohtalaisen yleinen, joskin se on yhä vaarassa elinalueensa tuhoutumisen vuoksi.


title: Uudenbritannianpöllö

text: Uudenbritannianpöllö ("Ninox odiosa") on pieni pöllöihin kuuluva lintu. Sen höyhenistössä pieniä pilkkuja, sillä on kullanväriset silmät ja valkoiset kulmakarvat. Sen naamakiehkura on ruskea, ylärinnassa on leveä ruskea raita, jossa on ruskeankeltaisia tai valkeita kohtia. Alapuoli on tiheään ruskeapilkkuinen.


title: Uudenbritannianpöllö

text: IUCN on luokitellut linnun vaarantuneeksi elinvoimaiseksi, ja sen määrä on vähenemässä.


title: Uudenbritannianpöllö

text: Linnun elinalue on Papua-Uudella-Guinealla, jossa se on kotoperäinen.


title: Uudenbritannianpöllö

text: Sen elinpiiriä ovat subtrooppiset ja trooppiset kosteat alavat metsät, viljelykset ja laidunmaat.


title: William Richardson Linton

text: William Richardson Linton (1850–1908) oli englantilainen kasvitieteilijä.


title: William Richardson Linton

text: William Richardson Linton oli nuorin Henry ja Charlotte Lintonin seitsemästä lapsesta. Hänen isänsä puoleisessa suvussa oli monia pappeja. Williamin vanhempi veli Edmund Francis Linton muutti Dorsetiin, missä hänestä tuli kappalainen. Hän julkaisi luettelon Dorsetin sienilajeista. Veljekset harjoittivat kasvitiedettä myös yhdessä ja julkaisivat luetteloita vaikeasti luokiteltavista putkilokasveista keltanot ("Hieracium"), vatukat ("Rubus") ja pajut ("Salix").


title: William Richardson Linton

text: William kävi koulua Warwickshiren Leamingtonissa ja valmistui Oxfordin yliopistosta vuonna 1873. Hän toimi opettajana lähetysseuran koulussa Islingtonissa, matkusteli Palestiinassa vuonna 1881 ja asettui kirkkoherraksi ja opettajaksi Derbyshiren Shirleyyn vuonna 1886. Seuraavana vuonna hän meni naimisiin Alice Shirleyn kanssa. Shirleyn suku oli Lintonin uuden kotipaikkakunnan merkittävimpiä, ja heillä on luultavasti ollut vaikutusta Linton työ- ja asuinpaikan valinnassa. Shirley on pieni seurakunta lähellä Ashbornea Chirnetin laaksossa, sen koulua kävi Lintonin aikana noin 40 oppilasta.